open-index/open-wikipedia-markdown huggingface dataset:
ଗୀତାଭିଧାନ

***ଗୀତାଭିଧାନ*** ୧୭୧୦ ମସିହାରେ ଉପେନ୍ଦ୍ର ଭଞ୍ଜ ସଂକଳିତ ଓ ୧୮୭୦ ମସିହାରେ ପ୍ରକାଶିତ ପ୍ରଥମ ଓଡ଼ିଆ ଅଭିଧାନ । ୪୦-ପୃଷ୍ଠା-ବିଶିଷ୍ଟ ପଦ୍ୟ ରୂପରେ ରଚିତ ଏହି ଶବ୍ଦକୋଷ/ଅଭିଧାନ ୧୭୧୦ ମସିହାରେ ସଂକଳିତ ହୋଇଥିଲେ ହେଁ ଏହାର ପ୍ରଥମ ସଂସ୍କରଣ ୧୮୭୦ ମସିହାରେ ଏହା ମୁଦ୍ରିତ ରୂପରେ ପ୍ରଥମେ ପ୍ରକାଶ ପାଇଥିଲା । କଟକର ବାଲୁବଜାରସ୍ଥିତ ଦାଶରଥି ପୁସ୍ତକାଳୟରୁ ଦାଶରଥି ଦାସ ଏହି ପ୍ରଥମ ସଂସ୍କରଣ ପ୍ରକାଶ କରିଥିଲେ । ପଦ୍ୟ ରୂପରେ ଏଥିରେ ଶବ୍ଦର ଅର୍ଥ, ବ୍ୟୁତ୍ପତି ଓ ବ୍ୟବହାର ଉଲ୍ଲେଖ ହୋଇଛି । ଏହା ଓଡ଼ିଆ ଭାଷାରେ ସଂକଳିତ ପ୍ରଥମ ଅଭିଧାନ । ଏବଂ ପୂର୍ବ ଭାଷାଗୋଷ୍ଠୀ ମଧ୍ୟରେ ପ୍ରଥମ ଗୀତ-ଅଭିଧାନ ।

## ବିଶେଷତ୍ୱ 
ଗୀତ ଆକାରରେ ଶବ୍ଦ ସଂକଳନ କବିତା ରଚନାକୁ ସୁଗମ କରିବା ସକାଶେ ଆରମ୍ଭ ହୋଇଥିଲା । ସାଧାରଣତଃ ଅଭିଧାନରେ ବର୍ଣ୍ଣମାଳାର ଅକ୍ଷର କ୍ରମରେ ରଖାଯାଉଥିବା ବେଳେ ଗୀତାଭିଧାନରେ (ଗୀତ-ରୂପରେ ସଂକଳିତ ଅଭିଧାନ) ସମାନ ଅକ୍ଷରରେ ସରୁଥିବା ଶବ୍ଦ ଏକ ପଙ୍‌କ୍ତିରେ ବା ପାଖାପାଖି ରଖାଯାଏ । ଏହା ମୁଖ୍ୟତଃ କବିମାନଙ୍କୁ ନୂତନ ଶବ୍ଦାବଳୀ ପଦ ମିଳାଇ ଲେଖିବାରେ ସହାୟକ ହୁଏ । ଏଭଳି ଅଭିଧାନ ସଂକଳନ ବିଧି ଭାରତୀୟ ଉପମହାଦେଶୀୟ ଭାଷା ମଧ୍ୟରେ ତାମିଲ ଓ କନ୍ନଡ଼ ଆଦି ଦକ୍ଷିଣ ଭାରତୀୟ ଭାଷାଗୁଡ଼ିକରେ ଦେଖିବାକୁ ମିଳିଥିଲା । ତେବେ *ଗୀତାଭିଧାନ* ସମଗ୍ର ଉତ୍ତର ଓ ପୂର୍ବ ଭାଷାଗୋଷ୍ଠୀ ମଧ୍ୟରେ ପ୍ରଥମ ଗୀତ-ଅଭିଧାନ ଥିଲା । ୧୭୧୦ ମସିହାରେ ରଚିତ ଓ ସଂକଳିତ ହୋଇଥିଲେ *ଗୀତାଭିଧାନ* ମୁ୍ଦ୍ରିତ ରୂପରେ ୧୬୦ ବର୍ଷ ପରେ ୧୮୪୦ ମସିହାରେ ପ୍ରକାଶ ପାଇଲା । କଟକର ବାଲୁବଜାରସ୍ଥିତ ଦାଶରଥି ପୁସ୍ତକାଳୟର ପ୍ରତିଷ୍ଠାତା ଓ ଲେଖକ ଦାଶରଥି ଦାସ ଏହାର ପ୍ରଥମ ସଂସ୍କରଣ ପ୍ରକାଶ କରିଥିଲେ । ପରେ ଏହା ଭିନ୍ନ ଭିନ୍ନ ପ୍ରକାଶକଙ୍କଦ୍ୱାରା ବିଭିନ୍ନ ସମୟରେ ମୁଦ୍ରିତ ଓ ପୁନଃପ୍ରକାଶିତ ହୋଇଛି । ଏହି ପୁସ୍ତକର ଷଷ୍ଠ ସଂସ୍କରଣ ନିତ୍ୟାନନ୍ଦ ସାହୁଙ୍କଦ୍ୱାରା କଟକ ଅରୁଣୋଦୟ ଯନ୍ତ୍ରାଳୟରେ ୧୯୩୩ ମସିହାରେ ପ୍ରକାଶ ପାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ବହି
ଶ୍ରେଣୀ:୧୭୧୦ର ଓଡ଼ିଆ ପୁସ୍ତକ
ଶ୍ରେଣୀ:ଓଡ଼ିଆ ଅଭିଧାନ
ଶରତ ଚନ୍ଦ୍ର ମିଶ୍ର (ଆରକ୍ଷୀ ଅଧିକାରୀ)

**ଶରତ ଚନ୍ଦ୍ର ମିଶ୍ର** (୩୦ ଜୁନ ୧୯୩୬ - ୧୦ ଅକ୍ଟୋବର ୨୦୨୩), ଜଣେ ଆରକ୍ଷୀ ଅଧିକାରୀ ଓ ସାହିତ୍ୟିକ ଥିଲେ । ସେ ଓଡ଼ିଶାର ପୁଲିସ ଡିଜିପି ଭାବରେ ତଥା ଭାରତର ପ୍ରମୁଖ ଗୁପ୍ତଚର ସଂସ୍ଥା ର'ରେ ମଧ୍ୟ କାମ କରିଥିଲେ । ସାହିତ୍ୟ ସାଧନା ପାଇଁ ସେ ୨୦୦୫ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।

## ସଂକ୍ଷିପ୍ତ ଜୀବନୀ 
ଶରତ ୧୯୩୬ ମସିହା ଜୁନ ୩୦ ତାରିଖରେ ଜନ୍ମଗ୍ରହଣ କରିଥିଲେ । ସେ ୧୯୫୯ ମସିହାରେ *ଭାରତୀୟ ପୁଲିସ ସେବା*ରେ ଯୋଗ ଦେଇଥିଲେ । ୧୯୯୧-୯୨ ମସିହାରେ ସେ ଓଡ଼ିଶା ପୁଲିସର ଡିଜିପି ପଦବୀରେ ଅବସ୍ଥାପିତ ଥିଲେ । ପୁଲିସର ବିଭିନ୍ନ ବିଭାଗ ବ୍ୟତୀତ ସେ ଇଣ୍ଟେଲିଜେନ୍ସ ବ୍ୟୁରୋ ଓ ର'ରେ ବିଭିନ୍ନ ପଦବୀରେ କାମ କରିଥିଲେ ।

## ରଚନାବଳୀ 
### ଗଳ୍ପ 
* *ଅଭିଳାଷ ଓ ଅନ୍ୟାନ୍ୟ ଗଳ୍ପ*
* *ମହାବାତ୍ୟା ଓ ଅନ୍ୟାନ୍ୟ ଗଳ୍ପ*
* *ପ୍ରସ୍ତୁତି ଓ ଅନ୍ୟାନ୍ୟ ଗଳ୍ପ*
### ପ୍ରବନ୍ଧ 
* *ବିଶ୍ୱ ସମୀକ୍ଷା*
* *ଆମେ ଓ ଆମ ପଡ଼ୋଶୀ*
* *ଦେଶ ପରଦେଶ*
* *ଅନୁଚିନ୍ତା*
* *ସ୍ୱାଧିନତା ପର ଭାରତ*
* *ପର୍ଯ୍ୟାଲୋଚନା*
* *ଚିନ୍ତା ଓ ଭାବନା*
### ଉପନ୍ୟାସ 
* *ସ୍ୱପ୍ନର ଆମେରିକା ୨୦୦୫*
* *କଳାହାଣ୍ଡି ଓ ଇନ୍ଦ୍ରଦେବତା*
* *ସୁନାର ବଙ୍ଗଳା*
* *ମୃଗତୃଷ୍ଣାର ଛାଇ*
* *ମାନ ଅଭିମାନ*
### ଅନ୍ୟାନ୍ୟ 
* *ଇଉରୋପ୍ ଦେଖା (ଭ୍ରମଣ କାହାଣୀ)*
* *ଜୀବନର ପଥପ୍ରାନ୍ତେ (ବିଦ୍ୟାପୁରୀ)*
* *ପାକିସ୍ତାନ ପରିଚୟ*
* *The Dream*
* *The Liberation Heroes*
* *Kalahandi and the Rain God*
* *Public Affairs, Governance and Management*
* *Issues of Health Care and Population*
* *ଅର୍ଚ୍ଚିଡ଼୍ସ ଅଫ ଓଡ଼ିଶା : ଏ ହାଣ୍ଡବୁକ (Orchids of Odisha : A Handbook)*
* *ଅର୍ଚ୍ଚିଡ଼୍ସ ଅଫ ଈଣ୍ଡିଆ : ଏ ଗ୍ଲିମ୍ପ୍ସ (Orchids of India : A Glimpse)*

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର - ୨୦୦୫ (ଜୀବନର ପଥପ୍ରାନ୍ତେ ପାଇଁ)

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲେଖକ
ମୁସ୍ତାକ କାକ

**ମୁସ୍ତାକ କାକ** (ଡୋଗ୍ରି/କାଶ୍ମୀରୀ: मुश्ताक़ काक (ଦେବନାଗରୀ), مُشكا کاک (ନାସ୍ତାଲୀକ); ଜନ୍ମ: ୧୯୬୧; ଜନ୍ମସ୍ଥାନ: ଜାମ୍ମୁ କାଶ୍ମୀର, ଭାରତ) ଜଣେ ଭାରତୀୟ ଅଭିନେତା ତଥା ନିର୍ଦ୍ଦେଶକ । ସେ ୧୦୦ରୁ ଅଧିକ ମଞ୍ଚ ନାଟକର ନିର୍ଦ୍ଦେଶନା ଦେବା ସହିତ ଅନେକ ହିନ୍ଦୀ ଓ ଇଂରାଜୀ ଭାଷାର କଥାଚିତ୍ରରେ ଅଭିନୟ କରିଛନ୍ତି । ଜାମ୍ମୁ ଫିଲ୍ମ ଫେଷ୍ଟିଭାଲର ଜଣେ ଜୁରୀ ଭାବରେ ସେ କାମ କରିଛନ୍ତି । 

## ବ୍ୟକ୍ତିଗତ ଜୀବନ 
କାକ ୧୯୬୧ ମସିହାରେ ଜାମ୍ମୁ କାଶ୍ମୀରରେ ଜନ୍ମଗ୍ରହଣ କରିଥିଲେ । ତାଙ୍କ ପିତାମାତା ଜାମ୍ମୁ-କାଶ୍ମୀରର ଅଧିବାସୀ, ତାଙ୍କ ପିତା କାଶ୍ମୀର କାକ ଜାତିର ହୋଇଥିବାବେଳେ ତାଙ୍କ ମାଆ ଡୋଗ୍ରା ସମ୍ପ୍ରଦାୟର ।

## ଅଭିନୟ ଜୀବନ 
ଆରମ୍ଭ ସମୟରେ ସେ ନୂଆ ଦିଲ୍ଲୀର ଶ୍ରୀ ରାମ ସେଣ୍ଟର ସହିତ ଜଣେ କଳାତ୍ମକ ନିର୍ଦ୍ଦେଶକ ଭାବରେ ଜଡ଼ିତ ଥିଲେ । ସେ *ଅନ୍ଧା ୟୁଗ*, *ମାଲିକ* ଏବଂ *ପ୍ରତିବିମ୍ବ* ପାଇଁ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମଧ୍ୟ ପାଇଛନ୍ତି । ତାଙ୍କର ନାଟକ ମଧ୍ୟରୁ *ମହା ବ୍ରାହ୍ମଣ* ଏବଂ *ଆଲ୍ଲାବାଦ* ଯଥାକ୍ରମେ ୧୯୯୯ ଏବଂ ୨୦୦୦ ମସିହା ପାଇଁ ସର୍ବୋତ୍ତମ ନାଟକ ଭାବରେ ବିବେଚିତ ହୋଇଥିଲା । କାର୍ତ୍ତିକ ଚୌଧୁରୀଙ୍କ ସହ ତାଙ୍କର ପ୍ରଯୋଜିତ ନାଟକ *ଅଣ୍ଡୋରା* ଏକ ବଡ଼ ହିଟ୍ ହୋଇଥିଲା । ସେ ବିଭିନ୍ନ ଲେଖକଙ୍କ କାହାଣୀକୁ ନେଇ ୧୦୦ରୁ ଅଧିକ ନାଟକର ନିର୍ଦ୍ଦେଶନା ଦେଇଥିଲେ । ସେଥିମଧ୍ୟରୁ *ସାଦତ ହାସନ ମଣ୍ଟୋସ*, ଆଣ୍ଟୋନ ଚେକୋଭଙ୍କ *ଚେରି କା ବାଗିଚା*, ବିଜୟ ତେନ୍ଦୁଲକରଙ୍କ *ଘନସୀ ରାମ କୋଟୱାଲ*, କ୍ରିଷ୍ଣା ଚାନ୍ଦଙ୍କ *ଗଧେ କି ୱାପସି*, ଶରଦ ଯୋଶୀଙ୍କ *ଆଲ୍ଲାବାଦ* ଆଦି ଅନ୍ୟତମ ।

ସେ *ହିଜାକ୍*, *ସିକନ୍ଦର*, *ଶୀକାରା*, *ବିଶ୍ୱରୂପମ୍*, *ବିଶ୍ୱରୂପମ୍ ୨*, *ରୋମିଓ ଆକବର ୱଲ୍ଟର*, *କେଶରୀ*, *ଢିସୁମ୍* ଭଳି ହିନ୍ଦୀ କଥାଚିତ୍ର ସହିତ ହଲିଉଡ଼ କଥାଚିତ୍ର ଅମାଲରେ ଅଭିନୟ କରିଛନ୍ତି । ଏହା ସହି *ଦି ଫ୍ୟାମିଲି ମ୍ୟାନ୍* ଭଳି ୱେବ୍ ସିରିଜ୍‌ରେ ମଧ୍ୟ କାମ କରିଛନ୍ତି ।

### ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ଶୀତଲ କାଲେ

**ଶୀତଲ କାଲେ** ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଓ ଓଟିଟି ସିରିଜ୍ ଆଦିରେ କାମ କରନ୍ତି । ୨୦୨୩ ମସିହାରେ ମୁକ୍ତିଲାଭ କରିଥିବା ଓଟିଟି ସିରିଜ୍ *ତାଲି* ପାଇଁ ସେ ଜଣାଶୁଣା ।

## ଅଭିନୟ ଜୀବନ 
୨୦୧୩ ମସିହାରେ ଶୀତଲ ମୁମ୍ବାଇର କର୍ମ କଳା ମଞ୍ଚ ଥିଏଟରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ ଏବଂ ପରେ *ଅଟଳ ଫଇସଲା* (୨୦୧୮) ଏବଂ *ଜୟ ଛତି ମାଆ* (୨୦୨୦) ଆଦି କଥାଚିତ୍ରରେ ଅଭିନୟ କରିଥିଲେ । ୨୦୨୩ ମସିହାରେ, ସେ ସୁସ୍ମିତା ସେନଙ୍କ ଅଭିନୀତ ଓଟିଟି ସିରିଜ୍ *ତାଲି* ଜରିଆରେ ଓଟିଟିରେ କାମ କରିବା ଆରମ୍ଭ କରିଥିଲେ । ଏହି ଧାରାବାହିକରେ ସେ ଏକ ଟ୍ରାନ୍ସଜେଣ୍ଡର ଚରିତ୍ରରେ ଅଭିନୟ କରଛନ୍ତି ।

### ଅଭିନୀତ କଥାଚିତ୍ର 
### ୱେବ୍ ସିରିଜ୍ 
## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
କମଲ ରାୟ

**କମଲ ରାୟ** ଜଣେ ଭାରତୀୟ ଅଭିନେତ୍ରୀ, ଯିଏକି ୧୯୭୦ ଦଶକରେ ୬୦ରୁ ଅଧିକ ହିନ୍ଦୀ କଥାଚିତ୍ରରେ ଅଭିନୟ କରିଥିଲେ ।ତାଙ୍କ ଅଭିନୀତ ଶେଷ କଥାଚିତ୍ର *ତୀନ୍ ମୋଟି* ୧୯୯୫ ମସିହାରେ ମୁକ୍ତିଲାଭ କରିଥିଲା ।

କମଲ ୧୯୭୦ରେ ଜଣେ କନିଷ୍ଠ କଳାକାର ଭାବରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ । ୧୯୭୩ ମସିହାରେ ମୁକ୍ତିଲାଭ କରିଥିବା କଥାଚିତ୍ର *ବବି* ଜରିଆରେ ସେ ଲୋକଲୋଚନକୁ ଆସିଥିଲେ, ଯେଉଁଥିରେ ସେ ନାୟକଙ୍କ ବନ୍ଧୁ ଭୂମିକାରେ ଅଭିନୟ କରିଥିଲେ । ଏହା ପରେ ସେ *ମନୋରଞ୍ଜନ* (୧୯୭୪), *ପୋଙ୍ଗା ପଣ୍ଡିତ* (୧୯୭୫) ଏବଂ *ଆପ୍ ବିଟି* (୧୯୭୬) ପରି କଥାଚିତ୍ରେ କପୁର ଭାଇମାନଙ୍କ ସହିତ ସହାୟକ ଭୂମିକା ଅଭିନୟ କରିଥିଲେ । ଅନେକ କଥାଚିତ୍ରରେ ସେ ମଦନ ପୁରୀଙ୍କ ଭଳି ଖଳନାୟକମାନଙ୍କର ଶଯ୍ୟାସଙ୍ଗିନୀ ଭାବରେ ଅଭିନୟ କରିଥିଲେ । ୧୯୭୬ ମସିହାରେ ମୁକ୍ତିଲାଭ କରିଥିବା କଥାଚିତ୍ର *ଭଗବାନ ସମାୟେ ସଂସାର୍ ମେଁ*ରେ ଦେବୀ ମା' ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ, ଯାହାକି ସେତେବେଳେ ତାଙ୍କର ସବୁଠାରୁ ବଡ଼ ଭୂମିକା ଥିଲା । ପରବର୍ତ୍ତୀ ସମୟରେ ସେ କଥାଚିତ୍ର ଜଗତରୁ ଦୂରେଇ ଯାଇଥିଲେ । ୧୯୭୦ ଦଶକର ଶେଷ କଥାଚିତ୍ର ୧୯୭୮ ମସିହାରେ ମୁକ୍ତିଲାଭ କରିଥିଲା ।

ମୁକ୍ତିଲାଭରେ ବିଳମ୍ବ ହେବା ଯୋଗୁଁ ୮୦ ଦଶକରେ ତାଙ୍କର ଦୁଇଟି କଥାଚିତ୍ର *ଦି ଗୋଲ୍ଡ ମେଡାଲ୍* (୧୯୮୪) ଓ *ବୀରାନା* (୧୯୮୮) ମୁକ୍ତିଲାଭ କରିଥିଲା ।

## ବାହାର ଆଧାର 
* 
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶୁଭଶ୍ରୀ ଲେଙ୍କା

**ଶୁଭଶ୍ରୀ ଲେଙ୍କା** ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ, ଲେଖକ, ଚିତ୍ରଶିଳ୍ପୀ, ସମାଜସେବୀ ଓ ସମ୍ପାଦକ । ତାଙ୍କର ଜନପ୍ରିୟ ରଚନା ମଧ୍ୟରେ ୨୦୧୩ ମସିହାରେ ପ୍ରକାଶିତ *ଚିତ୍ରରାତି* (୨୦୧୩), *ସେଇ ଶବ୍ଦମାନେ* (୨୦୧୮), *ଆକାଶରେ ଆଜି ଜହ୍ନ ନାହିଁ* (୨୦୧୦) ଏବଂ *ଓ’* (୨୦୦୭), *ଆସ*  (୨୦୦୫) ଆଦି ଅନ୍ୟତମ । ସେ ବାଲେଶ୍ୱରରେ ଜନ୍ମିତ ଓ ସେଠାରେ ଓଡ଼ିଶା ସରକାରର ମହିଳା ଓ ଶିଶୁ ବିକାଶ ବିଭାଗର ନାବାଳକ ନ୍ୟାୟ ବୋର୍ଡ଼ର ସଦସ୍ୟ ଥିଲେ । ୨୦୦୯ରୁ ସେ ସମ୍ବାଦର ସାହିତ୍ୟ ସଂଗଠନ "ସାହିତ୍ୟ ଘର"ର ରାଜ୍ୟ ସଂଯୋଜକ ଥିଲେ । ୨୦୨୧ ମସିହାରେ ସେ ଓଡ଼ିଶା ସାହିତ୍ୟ ଏକାଡ଼େମୀର ରାଜ୍ୟ କାର୍ଯ୍ୟକାରିଣୀକୁ ମନୋନୀତ ହୋଇଥିଲେ । ସେ ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ । ସେ ଏଫଏମ ରେଡ଼ିଓ ଚ୍ୟାନେଲରେ ଓଡ଼ିଆ ସାହିତ୍ୟ ସମ୍ପର୍କିତ କାର୍ଯ୍ୟକ୍ରମର ଆଲେଖ୍ୟ, ପ୍ରସ୍ତୁତି ଓ ଉପସ୍ଥାପନା କରିଛନ୍ତି । ସେ ସମ୍ପାଦନା କରିଥିବା ପ୍ରକାଶନଗୁଡ଼ିକ ମଧ୍ୟରୁ *ଦି’ଫକୀର*, *ସାହିତ୍ୟ ବାହିକା*, *ସୁବର୍ଣ୍ଣଭୂମି*, *କୋଶମ୍ବିକା*, *ଇନ୍ଦ୍ରଧନୁ* ପୃଷ୍ଠା (ସମ୍ବାଦ ସାହିତ୍ୟଘର) ଆଦି ଅନ୍ୟତମ । ସେ ୨୦୧୮ ମସିହାରେ ବସନ୍ତ ମୁଦୁଲି କବିତା ପୁରସ୍କାର, ୨୦୧୯ ମସିହାରେ ସେ କଟକ ଲିଟେରାରୀ ଫେଷ୍ଟିଭାଲ ସମ୍ମାନ, ୨୦୨୧ରେ ଆନ୍ଧ୍ର ପ୍ରଦେଶ ରାଜ୍ୟପାଳଙ୍କଠାରୁ କଟକ ସାଇ ଏଜୁକେସନ ଏଣ୍ଡ ଚାରିଟେବୁଲ ଟ୍ରଷ୍ଟର ସାଇ ଗ୍ୟାଲେଣ୍ଟାରି ଏକ୍ସିଲେ୍‍ସି ସମ୍ମାନ, ଝାଡ଼ଖଣ୍ଡ ଖଣ୍ଡାମୌଦା ସାହିତ୍ୟଘର ତରଫରୁ ସରୋଜିନୀ ଦେବୀ କବିତା ସମ୍ମାନ, ଓ୍ୱାର୍ଲଡ଼୍‍ ପୋଏଟ୍ରି କଂଗ୍ରେସ ସମ୍ମାନରେ ଲାଭକରିଥିଲେ ।

## ବୃତ୍ତିଗତ ଜୀବନ 
ଶୁଭଶ୍ରୀ ଲେଙ୍କା ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ ଏବଂ ଓଡ଼ିଶା ଲେଖିକା ସାମୁଖ୍ୟ ଓ ଉତ୍କଳ ସାହିତ୍ୟ ସମାଜ ଆଦି ଭାଷା ସାହିତ୍ୟ ଅନୁଷ୍ଠାନ ସହିତ ଜଡ଼ିତ । ସେ ୨୦୦୧ରେ ସମ୍ବାଦ ସାହିତ୍ୟଘରର ରାଜ୍ୟ ସଂଯୋଜିକା ଭାବରେ ଯୋଗଦେଇଥିଲେ ।  

## ରଚନାବଳୀ 
### ଓଡ଼ିଆ 
* *ଆସ* (୨୦୦୫)
* *ଓ’* (୨୦୦୭)
* *ଆକାଶରେ ଆଜି ଜହ୍ନ ନାହିଁ* (୨୦୧୦)
* *ଚିତ୍ରରାତି* (୨୦୧୩)
* *ସେଇ ଶବ୍ଦମାନେ* (୨୦୧୮)

### ଇଂରାଜୀ 
* *ନାଇଟସ୍କେପ୍ସ* (*Nightscapes;* ୨୦୧୬)

## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶୈଳପୁତ୍ରୀ

**ଶୈଳପୁତ୍ରୀ**

ଦେବୀ ଦୁର୍ଗାଙ୍କର ନଅ ପ୍ରକାରର ରୂପ ମଧ୍ୟରୁ ପ୍ରଥମଟି ହେଉଛି ଶୈଳପୁତ୍ରୀ। ନବଦୁର୍ଗାଙ୍କ ମଧ୍ୟରେ ଏ ହେଉଛନ୍ତି ପ୍ରଥମ ଦୁର୍ଗା। ସେ ପର୍ବତ ରାଜା ହିମାଳୟଙ୍କ କନ୍ୟା ଭାବରେ ଜନ୍ମ ହୋଇଥିବାରୁ ତାଙ୍କ ନାମ ‘ଶୈଳପୁତ୍ରୀ' ବୋଲି  ରଖାଯାଇଥିଲା। ନବରାତ୍ରୀର ପ୍ରଥମ ଦିନରେ ମାତା ଶୈଳପୁତ୍ରୀଙ୍କୁ ପୂଜା କରାଯାଏ। ଏହି ପ୍ରଥମ ଦିନର ପୂଜାରେ ଯୋଗୀମାନେ ସେମାନଙ୍କର ମନକୁ ‘ମୂଳାଧାର' ଚକ୍ରରେ ରଖନ୍ତି। ଏହିଠାରୁ ତାଙ୍କର ଯୋଗ ଅଭ୍ୟାସ ଆରମ୍ଭ ହୁଏ।

**ଶ୍ଳୋକ** 

ବନ୍ଦେବାଂଛିତଲାଭାୟ ଚନ୍ଦ୍ରାର୍ଦ୍ଧକୃତ ଶେଖରାମ୍।

ବୃଷାରୂଢ଼ାମ୍ ଶୂଳଧରାଂ ଶୈଳପୁତ୍ରୀଂ ଯଶସ୍ବିନୀମ୍।।

**ରୂପଶୋଭା** 

ବୃଷଭାସୀନା ମାତା ତାଙ୍କ ଡାହାଣ ହାତରେ ଏକ ତ୍ରିଶୂଳ ଏବଂ ବାମ ହାତରେ ପଦ୍ମ ପୁଷ୍ପ ଧାରଣ କରିଛନ୍ତି। ସେ ପୂର୍ବଜନ୍ମରେ ପ୍ରଜାପତି ଦକ୍ଷଙ୍କର କନ୍ୟା ରୂପେ ଅବତାର ଗ୍ରହଣ କରିଥିଲେ। ସେତେବେଳେ ତାଙ୍କର ନାମ ‘ସତୀ’ ଥିଲା। ସେ ଭଗବାନ ଶଙ୍କରଙ୍କୁ ବିବାହ କରିଥିଲେ।

**କାହାଣୀ** 

ଥରେ ପ୍ରଜାପତି ଦକ୍ଷ ଏକ ବିରାଟ ଯଜ୍ଞର ଆୟୋଜନ କରିଥିଲେ। ଏଥିରେ ସେ ସମସ୍ତ ଦେବତାଙ୍କୁ ନିଜ ନିଜର ଯଜ୍ଞର ଅଂଶ ପାଇବାକୁ ନିମନ୍ତ୍ରଣ କରିଥିଲେ, କିନ୍ତୁ ଭଗବାନ ଶଙ୍କରଙ୍କୁ ଏହି ଯଜ୍ଞକୁ ନିମନ୍ତ୍ରଣ କରିନଥିଲେ। ସତୀ ଯେତେବେଳେ ଶୁଣିଲେ ଯେ ତାଙ୍କ ପିତା ଏକ ବିରାଟ ଯଜ୍ଞ କରୁଛନ୍ତି, ସେତେବେଳେ ସେ ସେଠାକୁ ଯିବାକୁ ବ୍ୟଗ୍ରତା ପ୍ରକାଶ କରିଥିଲେ।

ସେ ତାଙ୍କର ଏହି ଇଚ୍ଛା ଭଗବାନ ଶଙ୍କରଙ୍କୁ କହିଥିଲେ। ସେ କହିଥିବା ସମସ୍ତ ବିଷୟ ଉପରେ ବିଚାର କରିବା ପରେ ଭଗବାନ ଶଙ୍କର କହିଲେ- ପ୍ରଜାପତି ଦକ୍ଷ କୌଣସି କାରଣରୁ ଆମ ଉପରେ କ୍ରୋଧ କରିଛନ୍ତି। ସେ ତାଙ୍କର ଯଜ୍ଞରେ ସମସ୍ତ ଦେବତାଙ୍କୁ ନିମନ୍ତ୍ରଣ କରିଛନ୍ତି। ସେମାନଙ୍କର ଯଜ୍ଞ ଅଂଶ ମଧ୍ୟ ସେମାନଙ୍କ ପାଇଁ ଉତ୍ସର୍ଗୀକୃତ ହୋଇଛି, କିନ୍ତୁ ସେମାନେ ଜାଣିଶୁଣି ଆମକୁ ଆମନ୍ତ୍ରଣ କରିନାହାଁନ୍ତି। ଆମକୁ କୌଣସି ସୂଚନା ମଧ୍ୟ ପଠାଯାଇ ନାହିଁ। ଏପରି ପରିସ୍ଥିତିରେ, ଆପଣ କୌଣସି ପ୍ରକାରେ ସେଠାକୁ ଯିବା ଅନୁଚିତ୍।

ଭଗବାନ ଶଙ୍କରଙ୍କ ଏହି ଉପଦେଶ ସତୀଙ୍କୁ ବାସ୍ତବତା ଅନୁଭବ କରାଇପାରି ନ ଥିଲା। ପିତାଙ୍କ ଯଜ୍ଞ ଦେଖିବା ଏବଂ ସେଠାକୁ ଯାଇ ତାଙ୍କ ମା ଏବଂ ଭଉଣୀମାନଙ୍କୁ ଭେଟିବା ପାଇଁ ତାଙ୍କର ଥିବା ପ୍ରବଳ ଆଗ୍ରହ କୌଣସି ପ୍ରକାରେ ହ୍ରାସ ହୋଇପାରିଲା ନାହିଁ। ତାଙ୍କର ଦୃଢ଼ ଅନୁରୋଧ ଦେଖି ଭଗବାନ ଶଙ୍କର ତାଙ୍କୁ ସେଠାକୁ ଯିବାକୁ ଅନୁମତି ଦେଲେ।

ସତୀ ତାଙ୍କ ପିତାଙ୍କ ଘରେ ପହଞ୍ଚି ଦେଖିଲେ ଯେ ତାଙ୍କୁ କେହି ସମ୍ମାନ ଓ ପ୍ରେମର ସହ କଥା କହୁ ନାହାଁନ୍ତି। ସମସ୍ତେ ବିମୁଖ ହେଉଛନ୍ତି। କେବଳ ତାଙ୍କ ମା ତାଙ୍କୁ ସ୍ନେହରେ ଆଲିଙ୍ଗନ କରିଥିଲେ। ଭଉଣୀମାନଙ୍କର ଶବ୍ଦଗୁଡ଼ିକ ପରିହାସ ଏବଂ ବ୍ୟଙ୍ଗରେ ପରିପୂର୍ଣ୍ଣ ଥିଲା।

ତାଙ୍କ ପରିବାର ସଦସ୍ୟଙ୍କ ଏହି ଆଚରଣ ତାଙ୍କୁ ବହୁତ ଆଘାତ ଦେଇଥିଲା। ସେ ଆହୁରି ମଧ୍ୟ ଦେଖିଲେ ଯେ ସବୁ ସ୍ଥାନରେ ଭଗବାନ ଶଙ୍କରଙ୍କ ପ୍ରତି ଅବମାନନା ଭାବନା ଭରି ରହିଛି। ଦକ୍ଷ ତାଙ୍କ ପ୍ରତି କିଛି ଅପମାନଜନକ ଶବ୍ଦ ମଧ୍ୟ ପ୍ରୟୋଗ କରିଥିଲେ। ଏସବୁ ଦେଖି ସତୀଙ୍କ ହୃଦୟ କ୍ଷୋଭ, ଗ୍ଳାନି ଏବଂ କ୍ରୋଧରେ ପରିପୂର୍ଣ୍ଣ ହେଲା। ସେ ଭାବିଲେ, ଭଗବାନ ଶଙ୍କରଙ୍କ କଥା ନ ଶୁଣି, ମୁଁ ଏଠାକୁ ଆସି ଏକ ମସ୍ତବଡ ଭୁଲ କରିଛି।
ଦୁର୍ଗାବାଇ କାମତ

**ଦୁର୍ଗାବାଇ କାମତ** (ଜନ୍ମ: ୧୮୭୯) ଜଣେ ଭାରତୀୟ ମରାଠୀ ଅଭିନେତ୍ରୀ ଥିଲେ, ଯିଏକି ଭାରତୀୟ ଚଳଚ୍ଚିତ୍ର ଜଗତର ପ୍ରଥମ ଅଭିନେତ୍ରୀ ଥିଲେ ।

## ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ 
କାମତ ୧୮୭୯ ମସିହାରେ ଏକ ହିନ୍ଦୁ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ନାତି ଚକ୍ରକାନ୍ତ ଗୋଖଲେ ଜଣେ ଜଣାଶୁଣା ମରାଠୀ ଅଭିନେତା ଥିଲେ । ତାଙ୍କ ଅଣ-ନାତି ବିକ୍ରମ ଗୋଖଲେ ଓ ମୋହନ ଗୋଖଲେ ମଧ୍ୟ ଅଭିନୟ ଜଗତରେ ସକ୍ରିୟ ଅଛନ୍ତି । କାମତଙ୍କ ସହିତ ତାଙ୍କ ଝିଅ କମଳାବାଇ ଗୋଖଲେ ଶିଶୁ କଳାକାର ଭାବରେ ଚଳଚ୍ଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ଅନ୍ୟ ଅଭିନେତ୍ରୀମାନେ ଚଳଚ୍ଚିତ୍ରରେ କାମ କରିବା ଆରମ୍ଭ କରିଥିଲେ ।

### ଅଭିନୀତ ଚଳଚ୍ଚିତ୍ର 
## ମୃତ୍ୟୁ 
୧୯୯୭ ମସିହାର ମଇ ୧୭ ତାରିଖରେ ଦୁର୍ଗାବାଇ କାମତ ମହାରାଷ୍ଟ୍ରର ପୁଣେରେ ୧୧୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
## ବାହାର ଆଧାର 
* 
 
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୮୭୯ ଜନ୍ମ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ନୀରବ ଚଳଚ୍ଚିତ୍ର ଅଭିନେତ୍ରୀ
ଚନ୍ଦ୍ରଘଣ୍ଟା

ହିନ୍ଦୁ ଧର୍ମରେ **ଚନ୍ଦ୍ରଘଣ୍ଟା** ଦେବୀ ଦୁର୍ଗାଙ୍କର ତୃତୀୟ ନବଦୁର୍ଗା ବେଶ ଏବଂ ନବରାତ୍ରୀର ତୃତୀୟ ଦିନରେ (ନବଦୁର୍ଗାର ନଅଟି ଦିବ୍ୟ ରାତି) ପୂଜା ପାଆନ୍ତି । ତାଙ୍କ ନାମ "ଚନ୍ଦ୍ରଘଣ୍ଟା"ର ଅର୍ଥ "ଯେ ଘଣ୍ଟି ଭଳି ଅର୍ଦ୍ଧଚନ୍ଦ୍ର ଆକାରର" । ତାଙ୍କ ମୂର୍ତ୍ତିରେ ମନ୍ଦ ବିରୋଧରେ ଲଢ଼ାଇ ପାଇଁ ତାଙ୍କର ନିରନ୍ତର ପ୍ରସ୍ତୁତିକୁ ସୂଚାଇ ତୃତୀୟ ଆଖି ସର୍ବଦା ଖୋଲା ରହିଥାଏ । ସେ ଚନ୍ଦ୍ରଖଣ୍ଡା, ବୃକ୍ଷବାହିନୀ ବା ଚନ୍ଦ୍ରିକା ନାମରେ ମଧ୍ୟ ପରିଚିତ । ଲୋକ ବିଶ୍ୱାସ ଅନୁସାରେ ସେ ତାଙ୍କର କୃପା ଓ ସାହସିକତାଦ୍ୱାରା ଲୋକଙ୍କୁ ସାହାଯ୍ୟ କରନ୍ତି । ତାଙ୍କ କୃପାରୁ ଶ୍ରଦ୍ଧାଳୁଙ୍କ ସମସ୍ତ ପାପ, କଷ୍ଟ, ଶାରୀରିକ ଓ ମାନସିକ କଷ୍ଟ ଓ ଭୂତ ପ୍ରତିବନ୍ଧକ ଆଦି ଦୂର ହୋଇଥାଏ ବୋଲି ଲୋକ ବିଶ୍ୱାସ ରହିଛି ।

## ସ୍ୱରୂପ 
ଦେବୀ ଚନ୍ଦ୍ରଘଣ୍ଟାଙ୍କ ଶିରରେ ଅର୍ଦ୍ଧଚନ୍ଦ୍ର ଆକାରର ଏକ ଘଣ୍ଟି ଆକୃତିର ମୁକୁଟ ଥିବାରୁ ତାଙ୍କୁ ଚନ୍ଦ୍ରଘଣ୍ଟା ଦେବୀ କୁହାଯାଏ । ତାଙ୍କ ଶରୀରର ରଙ୍ଗ ସୁନା ପରି ଉଜ୍ଜ୍ୱଳ ସେ ଦଶଭୂଜା । ତାଙ୍କର ଦଶ ଭୂଜରେ ଖଡ୍ଗ ଆଦି ଶସ୍ତ୍ର ଏବଂ ଧନୁତୀର ଭଳି ଅସ୍ତ୍ରରେ ସଜାଯାଇଥାଏ ଓ ସିଂହ ତାଙ୍କର ବାହନ । ତାଙ୍କର ମୁଦ୍ରା ଯୁଦ୍ଧ ମୁଦ୍ରା ।

## ସାଧନା 
ହିନ୍ଦୁ ରୀତିନୀତି ଅନୁଯାୟୀ ମଣିଷର ମନ, ଶବ୍ଦ, କାର୍ଯ୍ୟ ଏବଂ ଶରୀରକୁ ସମ୍ପୂର୍ଣ୍ଣ ରୂପେ ଶୁଦ୍ଧ ଏବଂ ପବିତ୍ର ରଖି ଚନ୍ଦ୍ରଘଣ୍ଟାଙ୍କ ନିକଟରେ ଆତ୍ମ ସମର୍ପଣ କରିବା ଏବଂ ତାଙ୍କୁ ଉପାସନା କରାଯାଏ । ତାଙ୍କର ଧ୍ୟାନ ହିନ୍ଦୁ ଭକ୍ତମାନଙ୍କୁ ଇହଲୋକ ଓ ପରଲୋକ ଉଭୟକୁ ପରିତ୍ରାଣ ଦେଇଥାଏ ବୋଲି ବିଶ୍ୱାସ ରହିଛି । ଚନ୍ଦ୍ରଘଣ୍ଟା ଦେବୀ କମଳା ରଙ୍ଗ ପସନ୍ଦ କରନ୍ତି ବୋଲି ବିଶ୍ୱାସ ରହିଥିବାରୁ ଭକ୍ତମାନେ ପୂଜା ସମୟରେ କମଳା ରଙ୍ଗର ପୋଷାକ ପିନ୍ଧନ୍ତି ।

## ଲୋକବିଶ୍ୱାସ 
ହିନ୍ଦୁ ଧର୍ମର ଲୋକବିଶ୍ୱାସ ଅନୁସାରେ, ଦେବୀ ଚନ୍ଦ୍ରଘଣ୍ଟାଙ୍କ ଅନୁଗ୍ରହରେ, ସାଧକଙ୍କର ସମସ୍ତ ପାପ ଏବଂ ବାଧା ବିନଷ୍ଟ ହୋଇଯାଏ । ତାଙ୍କର ଉପାସନା ସଦ୍ୟ ଫଳପ୍ରଦ ହୋଇଥାଏ ଓ ଦେବୀ ଭକ୍ତମାନଙ୍କ ସମସ୍ୟାର ଶୀଘ୍ର ସମାଧାନ କରିଦିଅନ୍ତି ବୋଲି ଭକ୍ତମାନଙ୍କର ବିଶ୍ୱାସ ରହିଛି ।

## ମନ୍ତ୍ର 
ପିଣ୍ଡଜପ୍ରବରାରୂଢ଼ା ଚଣ୍ଡକୋପାସ୍ତ୍ରକୈର୍ଯୁକ୍ତା । ପ୍ରସାଦଂ ତନୁତେ ମହ୍ୟଂ ଚନ୍ଦ୍ରଘଣ୍ଟେତି ବିଶ୍ରୁତା।।

ଯା ଦେବୀ ସର୍ବଭୂତେଷୁ ମାଁ ଚନ୍ଦ୍ରଘଣ୍ଟା ରୂପେଣ ସଂସ୍ଥିତା ।
ନମସ୍ତସ୍ୟୈ  ନମସ୍ତସ୍ୟୈ ନମସ୍ତସ୍ୟୈ ନମୋ ନମଃ ॥

ଅର୍ଥ: ହେ ମା ଆମ୍ବେ! ଆପଣ ସର୍ବତ୍ର ବିରାଜିତ ଏବଂ ଚନ୍ଦ୍ରଘଣ୍ଟା ରୂପରେ ପ୍ରସିଦ୍ଧ ଅଟ, ମୁଁ ଆପଣଙ୍କୁ ବାରମ୍ବାର ନମସ୍କାର କରୁଛି। ହେ ମାତା, ମୋତେ ସମସ୍ତ ପାପରୁ ମୁକ୍ତ କର।

## ଆଧାର 
ଶ୍ରେଣୀ:ହିନ୍ଦୁ ଦେବୀ
ଶ୍ରେଣୀ:ହିନ୍ଦୁ ଧର୍ମ
ରଘୁବର ଦାସ

**ରଘୁବର ଦାସ** (ଜନ୍ମ: ୩ ମଇ ୧୯୫୫) ଜଣେ ଭାରତୀୟ ରାଜନେତା ଯିଏକି ଓଡ଼ିଶାର ୨୬ ତମ ରାଜ୍ୟପାଳ ଭାବରେ କାର୍ଯ୍ୟ କରୁଛନ୍ତି । ଦାସ ଏହା ପୂର୍ବରୁ ଝାଡ଼ଖଣ୍ଡର ୬ଷ୍ଠ ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ସେ ୨୮ ଡିସେମ୍ବର ୨୦୧୪ରେ ଝାଡ଼ଖଣ୍ଡର ୬ଷ୍ଠ ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ । ସେ ଭାରତୀୟ ଜନତା ପାର୍ଟିର ଅଟନ୍ତି ଏବଂ ଦୁଇଥର ଝାଡ଼ଖଣ୍ଡ ବିଜେପିର ସଭାପତି ଭାବରେ କାର୍ଯ୍ୟ କରିଛନ୍ତି । ବର୍ତ୍ତମାନ ସେ ବିଜେପିର ଜାତୀୟ ଉପ-ରାଷ୍ଟ୍ରପତି ।

ଟାଟା ଷ୍ଟିଲର ଜଣେ କର୍ମଚାରୀ, ସେ ପାଞ୍ଚ ଥର ବିଧାନ ସଭା ସଦସ୍ୟ ଭାବରେ କାର୍ଯ୍ୟ କରିଥିଲେ, ସେ ୧୯୯୫ରୁ ୨୦୧୯ ପର୍ଯ୍ୟନ୍ତ ଜାମସେଦପୁର ପୂର୍ବର ପ୍ରତିନିଧିତ୍ୱ କରୁଥିଲେ । ସେ ରାଜ୍ୟରେ ବିଜେପି ନେତୃତ୍ୱାଧୀନ ସରକାର ସମୟରେ ଉପମୁଖ୍ୟମନ୍ତ୍ରୀ ଏବଂ ନଗର ଉନ୍ନୟନ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଆଭ୍ୟନ୍ତରୀଣ ଜରୁରୀକାଳୀନ ପରିସ୍ଥିତିରେ ତାଙ୍କୁ ବାର୍ ପଛରେ ପଠାଯାଇଥିଲା । ସେ ହେଉଛନ୍ତି ରାଜ୍ୟର ପ୍ରଥମ ମୁଖ୍ୟମନ୍ତ୍ରୀ ଯିଏକି ସମ୍ପୂର୍ଣ୍ଣ କାର୍ଯ୍ୟକାଳ ଶେଷ କରିଛନ୍ତି ।

## ପ୍ରାରମ୍ଭିକ ଜୀବନ 
ସେ ୩ ମଇ ୧୯୫୫ରେ ଟିଏମଏଚ୍ ହସ୍ପିଟାଲ୍ ଜାମସେଦପୁରରେ ଏକ ଇସ୍ପାତ କମ୍ପାନୀ ସହିତ ଶ୍ରମିକ ଚାଭାନ୍ ରାମଙ୍କଠାରେ ଜନ୍ମଗ୍ରହଣ କରିଥିଲେ । ସେ ଟେଲି ଜାତିର ଅଟନ୍ତି । ସେ ଭାଲୁବାସା ହରିଜନ ଉଚ୍ଚ ବିଦ୍ୟାଳୟରୁ ମାଟ୍ରିକ୍ ପାସ୍ କରି ବି.ଏସ୍ । ଜାମସେଦପୁର ସମବାୟ ମହାବିଦ୍ୟାଳୟରୁ । ସେ ସମାନ କଲେଜରୁ ଆଇନ ଅଧ୍ୟୟନ କରି ଏଲ୍‍ଏଲ୍‍ବି ଡିଗ୍ରୀ ହାସଲ କରିଥିଲେ । ଅଧ୍ୟୟନ ପରେ, ସେ ଟାଟା ଷ୍ଟିଲରେ ଏକ ଆଇନ ପ୍ରଫେସନାଲ ଭାବରେ ଯୋଗ ଦେଇଥିଲେ ।  ସେ ଜଣେ ପୂର୍ବତନ ଆରଏସଏସ କାର୍ଯ୍ୟକର୍ତ୍ତା । 

## ଆଧାର 
## ବାହାର ଆଧାର 
* ରଘୁବର ଦାଶଙ୍କ ଆଫିଡେଭିଟ୍

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଝାଡ଼ଖଣ୍ଡର ଉପ-ମୁଖ୍ୟମନ୍ତ୍ରୀ
ଶ୍ରେଣୀ:ଝାଡ଼ଖଣ୍ଡର ମୁଖ୍ୟମନ୍ତ୍ରୀ
ଶ୍ରେଣୀ:ଓଡ଼ିଶାର ରାଜ୍ୟପାଳ
ପ୍ରୀତିଧାରା ସାମଲ

**ପ୍ରୀତିଧାରା ସାମଲ** (ଜନ୍ମ: ୫ ସେପ୍ଟେମ୍ବର ୧୯୭୩) ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ ଓ ଲେଖକ । ତାଙ୍କର ଜନପ୍ରିୟ ରଚନା ମଧ୍ୟରେ କବିତା ସଂକଳନ *ଡାଏରୀ*, *ଖେଳ*, *ଦର୍ପଣରେ ନାରୀ*, *ଉର୍ଣ୍ଣାର ପୃଥିବୀ* ଆଦି ଏବଂ "ରମାକାନ୍ତ ରଥଙ୍କ କବିତାର ଭାଷା ଓ ରଚନା ଶୈଳୀ" ଆଦି ଅନ୍ୟତମ । ସେ କୋରାପୁଟରେ ଜନ୍ମିତ ଓ ସେଠାରେ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ । ସେ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ । ସେ ୨୦୧୯ ମସିହାରେ ବସନ୍ତ ମୁଦୁଲି କବିତା ପୁରସ୍କାର ଓ ୨୦୦୪ରେ ସୁବ୍ରତ ରଥ ସ୍ମାରକୀ ପୁରସ୍କାର ଲାଭକରିଥିଲେ ।

## ବୃତ୍ତିଗତ ଜୀବନ 
ପ୍ରୀତିଧାରା ସାମଲ କୋରାପୁଟସ୍ଥିତ ସରକାରୀ ମହିଳା ମହାବିଦ୍ୟାଳୟର ଓଡ଼ିଆ ବିଭାଗରେ ଅଧ୍ୟାପକ ଓ ଉତ୍କଳ ସାହିତ୍ୟ ସମାଜର କୋରାପୁଟ ଜିଲ୍ଲା ସଂଯୋଜକ ।

## ସାହିତ୍ୟ ରଚନା 
ତାଙ୍କର କବିତା ରଚନାରେ ସାଧାରଣତଃ ପୃଥିବୀକୁ ନେଇ ଓ ତାଙ୍କ ରଚନାରେ ଅନେକ ବିମ୍ବ ଓ ପ୍ରତୀକର ବ୍ୟବହାର ହୋଇଥାଏ । ତାଙ୍କର ପ୍ରଥମ କବିତା ସଂକଳନ *ଡାଏରୀ* ସାହିତ୍ୟ ଏକାଡେମୀର ଯୁବ ସାହିତ୍ୟିକଙ୍କ ପାଇଁ ଥିବା ନବୋଦୟ ଯୋଜନାରେ ନିର୍ବାଚିତ ହୋଇ ଏକାଡେମୀଦ୍ୱାରା ପ୍ରକାଶିତ ହୋଇଥିଲା ।

## ରଚନାବଳୀ 
### ଓଡ଼ିଆ 
* *ଡାଏରୀ*
* *ଖେଳ*
* *ଦର୍ପଣରେ ନାରୀ*
* *ଉର୍ଣ୍ଣାର ପୃଥିବୀ* 

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଦେବଦାସ କନକଲା

**ଦେବଦାସ କନକଲା** (୩୦ ଜୁଲାଇ ୧୯୪୫ – ୨ ଅଗଷ୍ଟ ୨୦୧୯) ଆନ୍ଧ୍ରପ୍ରଦେଶର ଜଣେ ଭାରତୀୟ ଅଭିନେତା ଯିଏକି ତେଲୁଗୁ ଭାଷା କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମ ଆଦିରେ ଅଭିନୟ କରୁଥିଲେ । ରଜନୀକାନ୍ତ, ଚିରଞ୍ଜିବୀ ଏବଂ ରାଜେନ୍ଦ୍ର ପ୍ରସାଦ ତାଙ୍କ ଅଧୀନରେ ତାଲିମ ନେଇଥିଲେ । ଅଭିନୟ ଦକ୍ଷତା ପାଇଁ ସେ ବହୁତ ଭଲ ପ୍ରଶିକ୍ଷକ ଭାବରେ ଜଣାଶୁଣା ।

## ପରିବାର 
ସେ ଅଭିନେତା ରାଜୀବ କନକଲା ଏବଂ ଶ୍ରୀ ଲକ୍ଷ୍ମୀଙ୍କ ବାପା । ଦୂରଦର୍ଶନ ଉପସ୍ଥାପିକା ସୁମା କାନାକାଲା ତାଙ୍କ ବୋହୂ । ସେ ହାଇଦ୍ରାବାଦରେ ଏକ ଅଭିନୟ ବିଦ୍ୟାଳୟ ପ୍ରତିଷ୍ଠା କରିଥିଲେ । ତାଙ୍କ ପତ୍ନୀ ୨୦୧୮ ମସିହାରେ ମୃତ୍ୟୁବରଣ କରିବାଯାଏଁ ଏହି ଅଭିନୟ ବିଦ୍ୟାଳୟରେ ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ ।

## ଅଭିନୟ ଜୀବନ 
;ଅଭିନୀତ କଥାଚିତ୍ର
**ଓ ସୀତା କଥା* (୧୯୭୪)
**ମାଙ୍ଗଲ୍ୟନାକି ମାରୋମୁଡି* (୧୯୭୬)
**ସିରି ସିରି ମୁବ୍ବା* (୧୯୭୬)
**ଗୋରିନ୍ତକୁ* (୧୯୭୯)
**ମଞ୍ଚୁପାଲ୍ଲକି* (୧୯୮୨)
**ଭଲେ ଆମାୟିଲୁ* (୧୯୮୨)
**ନ୍ୟାୟମ୍ କୋସମ୍* (୧୯୮୮)
**ଭଲେ ଦମ୍ପତଲୁ* (୧୯୮୯)
**ଚେଟୁ କିଣ୍ଡା ପ୍ଲିଡର୍* (୧୯୮୯)
**ଗ୍ୟାଙ୍ଗ ଲିଡର୍* (୧୯୯୧)
**କ୍ରିମିନାଲ୍* (୧୯୯୪)
**ଅମ୍ମୋ! ଓକାଟୋ ତାରୀକୁ* (୨୦୦୦)
**ମୀ ଆୟନ ଜାଗ୍ରତା* (୨୦୦୦)
**ଇବାଦ୍ର ରାଓଡି* (୨୦୦୧)
**ମାନସାନ୍ତ ନୁବ୍ବେ* (୨୦୦୧)
**ଓକାଟୋ ନମବର କୁରାଡୁ* (୨୦୦୨)
**ଶ୍ରୀରାମ* (୨୦୦୨)
**ଶମ୍ଭୁ* (୨୦୦୩)
* *ଅନଗନଗା ଓ କୁରାଡୁ* (୨୦୦୩)
**ପେଦାବାବୁ* (୨୦୦୪)
**ଧନ ୫୧* (୨୦୦୫)
**ମଲ୍ଲିଶ୍ୱରୀ* (୨୦୦୪)
**ଅସାଧ୍ୟୁଡୁ* (୨୦୦୬)
**ଓକ୍କା ମାଗାଡୁ* (୨୦୦୮)
**କିଙ୍ଗ୍* (୨୦୦୮)
**ଜୋଶ୍* (୨୦୦୯)
**ସୁବପ୍ରଦମ୍* (୨୦୧୦)
**ନୀ ସ୍ନେହମ୍*
**ଏନ୍ତିରାନ* (୨୦୧୦; ତାମିଲ)
**ଭରତ ଆନେ ନେନୁ* (୨୦୧୮)

;ନିର୍ଦ୍ଦେଶିତ କଥାଚିତ୍ର
**ଚାଲି ଚୀମାଲୁ* (୧୯୭୮)
**ନିଜାମ୍*
**ନାଗମଲ୍ଲୀ*
**ଓ ଇଣ୍ଟି ବାଗୋତମ*
**ପୂଣ୍ୟୁଭୂମି କାଲୁ ତେରିଚିଣ୍ଡି*

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୫ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ ଦୂରଦର୍ଶନ ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ନିର୍ଦ୍ଦେଶକ
ଟି. କନକମ

**ଟି. କନକମ** (୧୯୨୭ – ୨୧ ଜୁଲାଇ ୨୦୧୫) ଜଣେ ଭାରତୀୟ ଅଭିନେତ୍ରୀ ଥିଲେ, ଯିଏକି ୧୯୪୦ ଦଶକରୁ ୧୯୬୦ ଦଶକ ମଧ୍ୟରେ ତେଲୁଗୁ ଡ୍ରାମା ଏବଂ କଥାଚିତ୍ରେ କାମ କରୁଥିଲେ ।ତାଙ୍କ ସମୟର ଅନେକ ଲୋକପ୍ରିୟ କଥାଚିତ୍ରରେ ସେ ଅଭିନୟ କରିଥିଲେ ।

## ଜୀବନୀ 
କନକମ୍ ୧୯୨୭ ମସିହାରେ ଖଡ଼ଗପୁରଠାରେ ଜନ୍ମଗ୍ରହଣ କରିଥିଲେ । ପରେ ସେମାନେ ବିଜୟୱାଡ଼ାକୁ ସ୍ଥାନାନ୍ତର ହୋଇଥିଲେ । ସେ ପିଲାଦିନରୁ ଅଲ ଇଣ୍ଡିଆ ରେଡିଓରେ ଲୋକଗୀତ ଗାଇବା ଆରମ୍ଭ କରିଥିଲେ । ସେ *ପାଲନାଟି ଯୁଦାମରେ* ନାୟକୁରୁଲୁ ନାଗମ୍ମା ଏବଂ *କୁରୁକ୍ଷେତ୍ର* ଡ୍ରାମାରେ ଶ୍ରୀକୃଷ୍ଣ ଅଭିନୟ ପାଇଁ ପ୍ରସିଦ୍ଧ ହୋଇଥିଲେ । ସେ ଶ୍ରୀରାମ, ଚିନ୍ତାମଣି ଏବଂ ଆହୁରି ଅନେକ ଭାବରେ ଅଭିନୟ କରିଥିଲେ ଏବଂ ଡ୍ରାମା ପାଇଁ ସମଗ୍ର ରାଜ୍ୟ ଭ୍ରମଣ କରିଥିଲେ । ସେ ପିସାପାଟୀ ନରସିଂହ ମୂର୍ତ୍ତି, ଶାନମୁଖୀ ଅଞ୍ଜାନେ ରାଜୁ, କଲ୍ୟାଣାମ ରଘୁରମୈୟା, ରେଲାଙ୍ଗି, ମାଧବପେଡି ସତ୍ୟମ୍ ଏବଂ ଅନ୍ୟମାନଙ୍କ ସମସାମୟିକ ଅଟନ୍ତି ।

ସେ *ରାକ୍ଷାରେଖା* କଥାଚିତ୍ରରେ *ଚେଇ ଚେଇ କାଲୁପୁକୁରା* ଏବଂ *ଶାବୁକୁରୁ ଭାଲେ ଡୋରାଲାକୁ* ସମେତ କିଛି ଗୀତ ଗାଇଥିଲେ ।

ସେ ଆନ୍ଧ୍ରପ୍ରଦେଶ ସରକାରଙ୍କଠାରୁ ୨୦୦୪ ମସିହାରେ ନନ୍ଦମୁରୀ ତାରକା ରାମାରାଓ ଥିଏଟର ଆର୍ଟ ପୁରସ୍କାର ଗ୍ରହଣ କରିଥିଲେ । ୨୦୧୫ ମସିହାରେ ୮୮ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।

## ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 

ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୧୫ ମୃତ୍ୟୁ
ଶ୍ରେଣୀ:୧୯୨୦ ଦଶକ ଜନ୍ମ
ଗୀତ୍-କୁଡ଼ିଆ

**ଗୀତ୍ କୁଡ଼ିଆ** ଉଭୟ ଏକ ପ୍ରକାର ଭାରତୀୟ ଲୋକଗୀତ ଗାୟନ ଶୈଳୀ ଓ ଗାୟକଙ୍କୁ ବୁଝାଇଥାଏ, ଓ ଏହି ଗୀତ ସାଧାରଣତଃ ଓଡ଼ିଶାର କଳାହାଣ୍ଡି, ନବରଙ୍ଗପୁର, ମାଲକାନଗିରି ଓ କୋରାପୁଟ ଜିଲ୍ଲାରେ ଜଣାଶୁଣା । ଏଥିରେ ବୋଲାଯାଉଥିବା ଗୀତ ସାଧାରଣତଃ ଆଶୁ ଗୀତ ଓ ଏହା ସ୍ଥାନୀୟ ଦଳିତ ସଂସ୍କୃତିର ଅଂଶ । ଗୀତ୍-କୁଡ଼ିଆ (ପୁରୁଷ ଗାୟକ) ବା ଗୀତ୍-କୁଡ଼ିଏନ୍‌ମାନେ (ଗାୟିକା) ଆଶୁ କବି ଓ ଗାୟକ, ଏବଂ ସେମାନେ ସାଧାରଣତଃ ବାହାଘର ଓ ପର୍ବପର୍ବାଣିରେ ସମସ୍ତଙ୍କ ସମ୍ମୁଖରେ ଦେଶିଆ ତଥା ଅନ୍ୟାନ୍ୟ ସ୍ଥାନୀୟ ଭାଷା ଓ ବୋଲିରେ ସଙ୍ଗେସଙ୍ଗେ ଗୀତ ବାନ୍ଧି ପରିବେଷଣ କରିଥାନ୍ତି । ବାହାଘରରେ ବରଯାତ୍ରୀ ପଟରୁ ଜଣେ ଗୀତ୍-କୁଡ଼ିଆ ଓ କନ୍ୟା ଘର ପଟରୁ ଜଣେ ଗୀତ୍-କୁଡ଼ିଆ ବା ଗୀତ୍-କୁଡ଼ିଆନି ପ୍ରତିନିଧି ଭାବେ ଗୀତ ବାନ୍ଧି ବୋଲିଥାନ୍ତି ଓ ଉପସ୍ଥିତ ସମସ୍ତେ ସେହି ଗୀତର ତାଳେତାଳେ ନାଚିଥାନ୍ତି । ଗୀତର ବିଷୟବସ୍ତୁରେ ଦୈନନ୍ଦିତ ଜୀବନ ଓ ପ୍ରେମ ଆଦି ସ୍ଥାନୀତ । ପାରମ୍ପାରିକ ଭାବେ ପହରିଆ/କମାର ଜାତି ସହ ଏହି ସଙ୍ଗୀତ ପରମ୍ପରା ସମ୍ବନ୍ଧିତ ଏବଂ ଉତ୍ତର ପିଢ଼ିଠାରୁ ଯୁବ ଗୀତ୍-କୁଡ଼ିଆ ବା ଗୀତ୍-କୁଡ଼ିଏନ୍‌ମାନେ ଗୀତ୍ କୁଡ଼ିଆ ଗୀତବନ୍ଧା ଓ ବୋଲା ଶିଖିଥାନ୍ତି । ଅନ୍ୟାନ୍ୟ ଲୋକଗୀତ ପରିବେଷଣ ଭଳି ଏହି ପରିବେଷଣ ବେଳେ କୌଣସି ବିଶେଷ ପୋଷାକ ପିନ୍ଧାଯାଇନଥାଏ ।

## ଇତିହାସ 
ଗୀତ୍ କୁଡ଼ିଆ ଏକ ଲୋକଗୀତ ଓ ସଙ୍ଗୀତ ପରମ୍ପରା ଭାବେ ଓଡ଼ିଶାର କଳାହାଣ୍ଡି, ନବରଙ୍ଗପୁର, ମାଲକାନଗିରି ଓ କୋରାପୁଟ ଜିଲ୍ଲାରେ ବିକାଶଲାଭ କରିଥିଲା । ଏହି ରଚନା ଓ ଗାୟନ ଶୈଳୀ ଲୋକମୁଖରୁ ମୁଖକୁ ପ୍ରସାରିତ ଏବଂ ବିଧିବଦ୍ଧ ଭାବେ ଲିପିବଦ୍ଧ ହୋଇନାହିଁ । ବାସୁଦେବ ସୁନାନୀଙ୍କ ମତରେ ଦଳିତ ସଂସ୍କୃତି ବିଭିନ୍ନ ବାଦନ ଯନ୍ତ୍ର ଓ ସଙ୍ଗୀତ ପରମ୍ପରାରେ ସମୃଦ୍ଧ । ଲୋକ ପରମ୍ପରାରେ ଜଣା ଦଳିତ ସଙ୍ଗୀତ ମେଘ ଓ ଘଡ଼ଘଡ଼ି, ପକ୍ଷୀମାନଙ୍କର ବୋବାଇବା, ନଦୀର କୁଳୁକୁଳୁ ଶବ୍ଦ ଏବଂ ଜଙ୍ଗଲରେ ଗଛରୁ ବାହାରୁଥିବା ଶବ୍ଦ ଭଳି ବିଭିନ୍ନ ପ୍ରାକୃତିକ ଛନ୍ଦ ଓ ତାଳରୁ ପ୍ରେରଣା ପାଇଆସିଛି । ଏହି ଲୋକସଙ୍ଗୀତ ସମାଜର ଦୈନନ୍ଦିନ ଜୀବନ ଜୀବିକାରେ ବ୍ୟବହାର ହୁଏ ଏବଂ ସେଥି ସକାଶେ ପ୍ରତି ପର୍ବ, ବାହାଘର ଓ ଶେଷକୃତ୍ୟରେ ପ୍ରକୃତିରୁ ନେଇ ଭିନ୍ନ ଭିନ୍ନ ଛନ୍ଦ ଓ ତାଳ ନେଇଇ ଗୀତ ବନ୍ଧାଯାଇଥାଏ ଓ ବୋଲାଯାଏ । ବାହାଘରରେ ସାଧାରଣଃ ଜଣେ ଗୀତ୍-କୁଡ଼ିଆ (ପୁରୁଷ ଗାୟକ) ଓ ଗୀତ୍-କୁଡ଼ିଏନ୍ (ଗାୟିକା) ଉଭୟ ବର ଓ କନ୍ୟା ପକ୍ଷରୁ ସର୍ବସମ୍ମୁଖରେ ଗୀତ ବାନ୍ଧିଥାନ୍ତି ଏବଂ ବୋଲିଥାନ୍ତି । ଗୀତରେ ସାମାଜିକ ଦୈନନ୍ଦିତ ଜୀବନ ଓ ପ୍ରେମ ଆଦି ବିଷୟ ରହିଥାଏ । ବୟସ ଓ ଲିଙ୍ଗ ଭେଦରେ ଉପସ୍ଥିତ ସମସ୍ତେ ସେ ଗୀତ ଶୁଣି ମିଶି ଗାଇଥାନ୍ତି ଓ ନାଚିଥାନ୍ତି । ବିଭିନ୍ନ ପର୍ବପର୍ବାଣି ସମୟରେ ଗୀତ୍-କୁଡ଼ିଆ ଓ ଗୀତ୍ କୁଡ଼ିଏନ୍‌ମାନେ ଚଇତ୍ ପରବ୍, ପାଲିଆ ଗୀତ୍, ଦଦର ଗୀତ୍ ଓ ବଜସଲିଆ ଆଦି ଗୀତ ବୋଲିଥାନ୍ତି । ଗୀତ୍-କୁଡ଼ିଆ ଓ ଗୀତ୍-କୁଡ଼ିଏନ୍‌ମାନେ ସାଧାରଣତଃ ସ୍ଥାନୀୟ ଧାଙ୍ଗଡ଼ା-ଧାଙ୍ଗଡ଼ୀ (ଅଳ୍ପ ବୟସର ଅବିଭାହିତ ଯୁବକ-ଯୁବତୀ) ନୃତ୍ୟଗୀତ ପରିବେଷଣ ସମୟରେ ସେମାନଙ୍କର ସ୍ୱତଃସ୍ପୃତ ଗୀତ ବାନ୍ଧିବା ଓ ବୋଲିବା ନିମନ୍ତେ ଜଣାଶୁଣା । ଗୀତ୍-କୁଡ଼ିଆ ବା ଗୀତ୍-କୁଡ଼ିଏନ୍‌ମାନେ ପାରମ୍ପାରିକ ଭାବେ ପହରିଆ/କମର ଜାତିର ।

## ଶୈଳୀ 
### ଗୀତ ରଚନା 
ଗୀତ୍-କୁଡ଼ିଆ ଓ ଗୀତ୍-କୁଡ଼ିଏନ୍‌ମାନେ ଅଣ-ପେସାଦାର ଓ ଜୀବନ ଜୀବିକା ପାଇଁ ଅନ୍ୟାନ୍ୟ ବୃତ୍ତି କରିଥାନ୍ତି । ସେମାନେ ଲୋକଗପ ଓ ଗୀତ, ସ୍ଥାନୀୟ କିମ୍ବଦନ୍ତୀ ଓ ପୁରୁଣା କାବ୍ୟ ଆଦି ଜାଣିଥାନ୍ତି ଓ ସେସବୁକୁ ଆଧାର କରି ଗୀତ ବାନ୍ଧିଥାନ୍ତି । ଏଥି ସହିତ ସେମାନେ ସ୍ଥାନୀୟ ଆଦିବାସୀ ସଂସ୍କୃତି ବାବଦରେ ମଧ୍ୟ ଅବଗତ ଥାଆନ୍ତି । ଉଦାହରଣ ସ୍ୱରୂପ, କଳାହାଣ୍ଡିର ପରଜା ସମୁଦାୟ ନିକଟରେ ରହୁଥିବା ବାରିକ ପରିବାର ବା ଭୂମିଜ ସମୁଦାୟ ନିକଟରେ ବସବାସ କରୁଥିବା କୁମ୍ଭାର ପରିବାର ଉକ୍ତ ଆଦିବାସୀ ସମାଜର ଭାଷା ଓ ସଂସ୍କୃତି ବାବଦରେ ଜାଣିଥାନ୍ତି ଏବଂ ନିଜ ଗୀତରେ ତାହା ବ୍ୟବହାର କରନ୍ତି ।

### ଗାୟନ ଓ ବାଦନ 
ଗୀତ୍-କୁଡ଼ିଆ କେବଳ କଣ୍ଠସଙ୍ଗୀତ ବୋଲିଲା ବେଳେ ଗୀତ୍-କୁଡ଼ିଏନ୍ ବୋଲିବା ସହ ରାମକାଠି ବାଦ୍ୟଯନ୍ତ୍ର ବ୍ୟବହାର ମଧ୍ୟ କରିଥାନ୍ତି ।  ଗୀତ୍-କୁଡ଼ିଆ ଗୀତସବୁ ସାଧାରଣତଃ ଯୁବ ପିଢ଼ି ସେମାନଙ୍କ ଉତ୍ତର ପିଢ଼ିଠୁ ଶିଖି ବୋଲିଥାନ୍ତି । ତେବେ ବଜସଲିଆ ପରିବେଷଣ ବେଳେ ଢୋଲ, ମହୁରୀ, ନିଶାନ୍, ତାସା, ଝୁମୁକା ଆଦି ବାଦ୍ୟଯନ୍ତ୍ର ମଧ୍ୟ ବଜାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ନୃତ୍ୟ ଓ ସଙ୍ଗୀତ
ନରେନ୍ଦ୍ର ଭୋଇ

**ନରେନ୍ଦ୍ର ଭୋଇ** (ଜନ୍ମ: ୧୯୭୯) ଓଡ଼ିଶାର ବୌଦ୍ଧ ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ । ସେ ତିନୋଟି କବିତା ପୁସ୍ତକର ରଚୟିତା ଏବଂ  ତଥା ୨୦୧୪ରେ କବିତା ସଂକଳନ *ପୀଡ଼ା* *ପର୍ବ* ପାଇଁ କେନ୍ଦ୍ର ସାହିତ୍ୟ ଏକାଡେମୀ ଯୁବ ପୁରସ୍କାର ଲାଭକରିଥିଲେ ।

## ଜୀବନୀ 
ନରେନ୍ଦ୍ର ଭୋଇ ଓଡ଼ିଶାର ବୌଦ୍ଧ ଜିଲ୍ଲାରେ ୧୯୭୯ ମସିହାରେ ଜନ୍ମଗ୍ରହଣ କରିଥିଲେ । 

## ସାହିତ୍ୟ ରଚନା 
ନରେନ୍ଦ୍ର ଭୋଇ ମୁଖ୍ୟତଃ ଓଡ଼ିଆରେ କବିତା ରଚନା କରନ୍ତି ଓ ସେ ତିନୋଟି କବିତା ପୁସ୍ତକର ରଚୟିତା । ୨୦୨୨ ବର୍ଷ ପାଇଁ ସେ ୨୦୨୩ ଅକ୍ଟୋବର ମାସରେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ ।

## ଆଧାର 
## ବାହାର ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ବୌଦ୍ଧ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୭୯ ଜନ୍ମ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ମଞ୍ଜୁଳା କୁଅଁର

**ମଞ୍ଜୁଳା କୁଅଁର** ଜଣେ ଭାରତୀୟ ଅଭିନେତ୍ରୀ ଯିଏକି ଓଡ଼ିଆ କଥାଚିତ୍ର ଜଗତରେ ତାଙ୍କ କାମ ପାଇଁ ଜଣାଶୁଣା । ସେ ଦୁଇଟି କଥାଚିତ୍ରରେ ଅଭିନୟ କରିଛନ୍ତି; *ଭଙ୍ଗା ସିଲଟ* (୧୯୮୬) ଏବଂ *ରାଜୁ ଆୱାରା* (୨୦୧୨) । *ଭଙ୍ଗା ସିଲଟ*ରେ ଅଭିନୟ ପାଇଁ ସେ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ ।

## ଅଭିନୀତ କଥାଚିତ୍ର 
* *ଭଙ୍ଗା ସିଲଟ* (୧୯୮୬)
* *ରାଜୁ ଆୱାରା* (୨୦୧୨)

## ଆଧାର 
## ବାହାର ଆଧାର 
* 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ କଥାଚିତ୍ର ଅଭିନେତ୍ରୀ
ପରଜା ଜନଜାତି

**ପରଜା**, **ପର୍ଜା** ଓ **ବସ୍ତରିଆ** ନାମରେ ମଧ୍ୟ ଜଣା, ମୁଖ୍ୟତଃ ଓଡ଼ିଶାରେ ବସବାସ କରୁଥିବା ଏକ ଭାରତୀୟ ଆଦିବାସୀ ଜନଜାତି । ପରଜା ଜନଜାତି ଓଡ଼ିଶାର ଏକ ପ୍ରମୁଖ ଅନୁସୂଚିତ ଜନଜାତି ବା ଆଦିବାସୀ ସମୁଦାୟ । ପରଜା ଲୋକେ ମୁଖ୍ୟତଃ ଆନ୍ଧ୍ର ପ୍ରଦେଶ, ଅବିଭକ୍ତ ମଧ୍ୟ ପ୍ରଦେଶ ଏବଂ ମହାରାଷ୍ଟ୍ରରେ ମଧ୍ୟ ବସବାସ କରିଆସିଛନ୍ତି । ପରଜାମାନେ ଓଡ଼ିଶାରେ ଅନୁସୂଚିତ ଜନଜାତି ମଧ୍ୟରେ ଅନ୍ତର୍ଭୁକ୍ତ ହୋଇଥିଲେ ମଧ୍ୟ ନିକଟ ଅତୀତରେ ଓଡ଼ିଶାରୁ ପଶ୍ଚିମ ବଙ୍ଗ ଏବଂ ଆସାମକୁ ପ୍ରବାସରେ ଯାଇଥିଲେ ସେଠାରେ ଅନୁସୂଚିତ ଜନଜାତିମାନଙ୍କ ମଧ୍ୟରେ ଅନ୍ତର୍ଭୁକ୍ତ ନୁହଁନ୍ତି । ଅନ୍ୟ ରାଜ୍ୟ ତୁଳନାରେ ଓଡ଼ିଶାରେ ପରଜା ଜନଜାତିର ଲୋକଙ୍କ ସଂଖ୍ୟା ସର୍ବାଧିକ ଓ ପରଜାମାନେ ଓଡ଼ିଶାକୁ ସେମାନଙ୍କ ମୂଳ ଭୂମି ଭାବରେ ବିବେଚନା କରନ୍ତି । ୨୦୧୧ ଜନଗଣନା ଅନୁସାରେ ଓଡ଼ିଶାରେ ପରଜା ଜନଜାତିର ଜନସଂଖ୍ୟା ୩୭୪,୬୨୮ ଥିଲା ଓ ୨୦୦୧ ଜନଗଣନା ଅନୁସାରେ ସେମାନେ ରାଜ୍ୟର ଦଶମ ବୃହତ୍ତମ ଅନୁସୂଚିତ ଜନଜାତି । ୧୯୯୧ ଜନଗଣନା ତୁଳନାରେ ଜନସଂଖ୍ୟାର ଅଭିବୃଦ୍ଧି ହାର ୧୦.୨୦% । ସେମାନଙ୍କର ସାକ୍ଷରତା ହାର ୧୭.୯୬% । ଏଥିମଧ୍ୟରୁ ପୁରୁଷ ସାକ୍ଷରତା ୩୦.୯୫% ଏବଂ ମହିଳା ସାକ୍ଷରତା ୭.୩୫% । ପରଜାମାନେ ଦକ୍ଷିଣ ଓଡ଼ିଶାର ପାହାଡ଼ୀ ଓ ଉପତ୍ୟକା ଗାଁଗୁଡ଼ିକରେ ବସବାସ କରନ୍ତି ଏବଂ ସମୁଦାୟର ସର୍ବାଧିକ ଲୋକେ କୋରାପୁଟ ଜିଲ୍ଲାରେ ବାସକରନ୍ତି । କୋରାପୁଟ ପରେ ଯଥାକ୍ରମେ ନବରଙ୍ଗପୁର, ମାଲକାନଗିରି, କଳାହାଣ୍ଡି ଓ ରାୟଗଡ଼ା ଜିଲ୍ଲାରେ ବସବାସକରନ୍ତି । ପରଜାମାନେ ପାରମ୍ପାରିକ ଭାବେ ଗଞ୍ଜାମ ଓ କୋରାପୁଟ ଜିଲ୍ଲାରେ ପାହାଡ଼ିଆ ଅଞ୍ଚଳରେ ଚାଷକାର୍ଯ୍ୟ କରୁଥିଲେ । କୋରାପୁଟ ଜିଲ୍ଲା ଗେଜେଟିୟର ଅନୁସାରେ ଦ୍ୱିତୀୟ ଶତାବ୍ଦୀରୁ ପରଜାମାନେ ଭାରତରେ ବସବାସ କରୁଆସୁଛନ୍ତି । 

## ନାମକରଣ 
ପରଜା ଜନଜାତିର ନାମ "ପ୍ରଜା" ଶବ୍ଦ ସହ ସମ୍ବନ୍ଧିତ ବୋଲି ଅନୁସୂଚିତ ଜାତି ଓ ଅନୁସୂଚିତ ଉପଜାତି ଗବେଷଣା ଓ ପ୍ରଶିକ୍ଷଣ ଅନୁଷ୍ଠାନର *ପରଜା* ପୁସ୍ତକରେ ଉଲ୍ଲେଖ ହୋଇଛି । ପରଜା ଜନଜାତିର ଏକ କିମ୍ବଦନ୍ତୀ ଅନୁସାରେ କୁହାଯାଇଛି ଯେ ପୂର୍ବରୁ ରାଜା ଏବଂ ପ୍ରଜାମାନେ ଭାଇ ପରି ରହୁଥିଲେ । ପରବର୍ତ୍ତୀ ସମୟରେ ଘୋଡ଼ା ଚଢ଼ିବା ଭଳି ବିଳାସପୂର୍ଣ୍ଣ ଏବଂ ଆରାମଦାୟକ ଜୀବନ ଯାପନ କରିବାକୁ ଲାଗିଲେ ଏବଂ ପରବର୍ତ୍ତୀ ସମୟରେ ବୋଝ ବହନ କରିବାର କଷ୍ଟକୁ ସ୍ୱୀକାର କଲେ । "ପରଜା" ଶବ୍ଦର ଓଡ଼ିଆରେ ଆଉ ଏକ ଅର୍ଥ "ରୟତ" ବା ଭାଗଚାଷୀ । ୧୮୭୧ର ମାଡ୍ରାସ ଜନଗଣନା ରିପୋର୍ଟରେ କାର୍ମାଇକେଲ କହିଥିଲେ ଯେ ପର୍ଜା ଏକ ରୟତ (କୃଷକ) ଶ୍ରେଣୀ ।

## ଜନତତ୍ତ୍ୱ 
ପରଜା ସମୁଦାୟର ଅନ୍ୟନାମଗୁଡ଼ିକ ବା ଉପସମୁଦାୟର ନାମଗୁଡ଼ିକ ହେଲା ପର୍ଜା, ବଡ଼ ପରଜା, ବାରଙ୍ଗ ଝୋଡ଼ିଆ ପରଜା, ସେଲିଆ (ଛେଳିଆ) ପରଜା, ଝୋଡ଼ିଆ ପରଜା, କୋଣ୍ଡା ପରଜା, ପୋଙ୍ଗା ପରଜା, ସୋଡ଼ିଆ ପରଜା, ସାନ ପରଜା ଓ ସୋଲିଆ ପରଜା ।

### ବୃତ୍ତି 
ପାରମ୍ପାରିକ ବୃତ୍ତି ଭିତ୍ତିରେ ଏହି ଜନଜାତିର ମୁଖ୍ୟ ଉପଜାତି ହେଲେ ବଡ଼, ପେଙ୍ଗା, ବାଏଙ୍ଗ ଝୋଡ଼ିଆ ଏବଂ ସେଲିଆ ପରଜା । ସେଲିଆମାନେ ଅତୀତରେ ଛେଳି ପାଳନ କରୁଥିଲେ । ଏହି ଜନଜାତି ମୁଖ୍ୟତଃ ରବି ଏବଂ ଖରିଫ ଚାଷ କରନ୍ତି ଏବଂ ସ୍ଥାନାନ୍ତରିତ ଚାଷକୁ ପ୍ରାୟ ଛାଡ଼ିଦେଇଛନ୍ତି । ଖରାଦିନେ ଶିକାର, ମାଛ ଧରିବା ଓ ମହୁଲ ଓ ଜଙ୍ଗଲ ଘାସ ଭଳି ଜଙ୍ଗଲ ଜାତ ଦ୍ରବ୍ୟ ସଂଗ୍ରହ କରାଯିବା ସହ ଗାଈ, ଛେଳି, ଘୁଷୁରି ଓ କୁକୁଡ଼ା ପାଳନ କରନ୍ତି । ଏହି ଅଞ୍ଚଳର ଅଧିକାଂଶ ସମ୍ପ୍ରଦାୟ ପରି ପଶୁମାନଙ୍କୁ କ୍ଷୀର କ୍ଷୀର ପାଇଁ ବ୍ୟବହାର ନକରି କେବଳ ବିଭିନ୍ନ କାମ ପାଇଁ ବ୍ୟବହାର କରାଯାଏ ।

## ଭାଷା 
ପରଜା ଜନଜାତିର ମାତୃଭାଷା ପାର୍ଜୀ ଦ୍ରାବିଡ଼ ଭାଷା ପରିବାରର ଏକ ଭାଷା । କଥିତ ରୂପରେ ଏହା ଓଡ଼ିଆ କିମ୍ବା ତେଲୁଗୁ ଭଳି ସ୍ଥାନୀୟ ଭାଷାଦ୍ୱାରା ମଧ୍ୟ ପ୍ରଭାବିତ ହୋଇଥାଏ । ବର୍ତ୍ତମାନର ଅବିଭକ୍ତ କୋରାପୁଟ ଜିଲ୍ଲାରେ ରହୁଥିବା ଅଧିକାଂଶ ଲୋକ ଦେଶୀଆ ଭାଷାରେ କଥାହୁଅନ୍ତି ।

## ଆଧାର 
ଶ୍ରେଣୀ:ଓଡ଼ିଶାର ଅନୁସୂଚିତ ଜନଜାତି
ବିଶି ବେହେରା

**ବିଶି ବେହେରା** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୩୭ ମସିହାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର ପୁରୀ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ବିଶି ବେହେରା କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ପ୍ରିୟା ପ୍ରକାଶ

ପ୍ରିୟା ପ୍ରକାଶ (ଜନ୍ମ ୧୯୯୦) ଜଣେ ଭାରତୀୟ ବ୍ୟବସାୟୀ ତଥା କାର୍ଯ୍ୟନିର୍ବାହୀ ଅଟନ୍ତି । ସେ ହେଲ୍ଥସେଟଗୋର ସିଇଓ ଏବଂ ପ୍ରତିଷ୍ଠାତା ଅଟନ୍ତି ।

## ପ୍ରାଥମିକ ଜୀବନ ଏବଂ ଶିକ୍ଷା
ପ୍ରକାଶ ରିଷି ଭ୍ୟାଲି ସ୍କୁଲ ଏବଂ ମହିଳା ଶ୍ରୀ ରାମ କଲେଜରେ ଶିକ୍ଷିତ ହୋଇଥିଲେ । ବଡ ହେବା ପରେ ତାଙ୍କର ଅଧିକ ଓଜନ ହେତୁ ତାଙ୍କୁ ସର୍ବଦା ହଇରାଣ କରାଯାଇଉଥିଲା, ଯାହାଦ୍ୱାରା ସେ ଖାଦ୍ୟ ପ୍ରତି ବିତୃଷ୍ଣା ଭାବ ଆଣିଥିଲେ । ଏହା ତାଙ୍କୁ ୨୦୧୨ ମସିହାରେ ଏକ ଜିମରେ ଯୋଗଦେବା ପାଇଁ ପ୍ରେରଣା ଦେଇଥିଲା, ଯେଉଁଠାରେ ସେ ଜଣେ ଫିଟନେସ କୋଚଙ୍କୁ ଭେଟିଥିଲେ ଯିଏ ତାଙ୍କୁ ତାଙ୍କ ଖାଦ୍ୟ ପ୍ରତି ଏକ ସୁସ୍ଥ ସମ୍ପର୍କ ରଖିବାକୁ ଉତ୍ସାହିତ କରିଥିଲେ ।

ପ୍ରକାଶଙ୍କୁ ସ୍ୱାସ୍ଥ୍ୟସେବା ଏବଂ ବିଜ୍ଞାନରେ ଫୋର୍ବସ୍ ’ଅଣ୍ଡର ୩୦ ଏସିଆ ୨୦୧୮ ମସିହାରେ ପୁରସ୍କୃତ କରାଯାଇଥିଲା ଏବଂ ୨୦୧୮ ମସିହାରେ ୟୁନିଲିଭର ଯୁବ ଉଦ୍ୟୋଗୀ ସମ୍ମାନରେ ସମ୍ମାନିତ କରାଯାଇଥିଲା । କାର୍ଯ୍ୟ ବ୍ୟତୀତ ସେ ଦିଲ୍ଲୀ ରାଜ୍ୟ ସ୍ତରର ଭାରୋତ୍ତୋଳକ, ଟେଡକ୍ସ ସ୍ପିକର, କ୍ରସଫିଟ୍ ଏଲ୧ ପ୍ରଶିକ୍ଷକ ଏବଂ ଉତ୍ସାହୀ ସ୍ୱାସ୍ଥ୍ୟ ବ୍ଲଗର ମଧ୍ୟ ଅଟନ୍ତି । 

## ବୃତ୍ତି
ମହିଳା ଶ୍ରୀ ରାମ କଲେଜରୁ ସ୍ନାତକ ହାସଲ କରିବା ପରେ, ପ୍ରକାଶ ଆର୍ଥିକ କ୍ଷେତ୍ରରେ କ୍ୟାରିୟର ଆରମ୍ଭ କରିଥିଲେ । ୨୦୧୪ ସୁଦ୍ଧା, ପ୍ରକାଶ ହେଲ୍ଥସେଟଗୋ ପ୍ରତିଷ୍ଠା କରିଥିଲେ, ଯାହା ଭାରତର ପିଲାମାନଙ୍କ ମଧ୍ୟରେ ସୁସ୍ଥ ଆଚରଣକୁ ଉତ୍ସାହିତ କରିବାକୁ ଲକ୍ଷ୍ୟ ରଖିଥିଲା । ତିନି ବର୍ଷ ପରେ,ହେଲ୍ଥସେଟଗୋ ୧୬ଟି ଡାକ୍ତରଖାନା, ୯୦ଜଣ ଡାକ୍ତର ଏବଂ ୩୫ଟି କ୍ଲିନିକ୍ ସହିତ ସହଭାଗୀ ହୋଇଥିଲା ।

୨୦୧୮ ମସିହାରେ, ହେଲ୍ଥସେଟଗୋ ବିସ୍ତାର ହେତୁ ପ୍ରକାଶଙ୍କୁ ଫୋର୍ବସର ୩୦ ଅଣ୍ଡର ୩୦ ଏସିଆ ତାଲିକାରେ ନାମିତ କରାଯାଇଥିଲା । ସୁସ୍ଥ ସଂଗଠନକୁ ଉତ୍ସାହିତ କରିବା ପାଇଁ ୭୦ଟି ସହରରେ ୩୦୦ରୁ ଅଧିକ ଡାକ୍ତର ଏବଂ ଶିକ୍ଷକଙ୍କୁ ତାଲିମ ଦେବା ପାଇଁ ତାଙ୍କ ସଂଗଠନ ବୃଦ୍ଧି ପାଇଥିଲା, ଯାହା ୮୦,୦୦୦ରୁ ଅଧିକ ଛାତ୍ରଛାତ୍ରୀଙ୍କୁ ପ୍ରଭାବିତ କରିଥିବାର ଅନୁମାନ କରାଯାଇଛି । ହେଲ୍ଥସେଟଗୋ ବିଦ୍ୟାଳୟଗୁଡ଼ିକରେ ଯୋଡି ହୋଇଥିବାର ଏକ ପ୍ରୟାଶ ହେଉଛି ପିଲାମାନଙ୍କ ସ୍ୱାସ୍ଥ୍ୟ ଏବଂ ବିକାଶ ଉପରେ ନଜର ରଖିବା ପାଇଁ ବିଦ୍ୟାଳୟ ସମୟରେ ସ୍ୱାସ୍ଥ୍ୟ ମୂଲ୍ୟାଙ୍କନ କରିବା । ଏହାର ଅର୍ଥ ହେଉଛି ରୋଗର ପ୍ରାରମ୍ଭିକ ଲକ୍ଷଣ ଶୀଘ୍ର ଅନୁସନ୍ଧାନ କରାଯାଇ ଏହାର ତୁରନ୍ତ ଉପଚାର କରାଯିବ । ଡାକ୍ତରୀ ପରୀକ୍ଷା ଶେଷ ହେବା ପରେ, ଭବିଷ୍ୟତରେ ସ୍ୱାସ୍ଥ୍ୟ ସମ୍ବନ୍ଧୀୟ ସମସ୍ୟାଗୁଡିକର ଉନ୍ନତି ଏବଂ ମୂଲ୍ୟାଙ୍କନ ପାଇଁ ବିଦ୍ୟାଳୟଗୁଡ଼ିକୁ ପରାମର୍ଶ ଦିଆଯାଇଥିଲା । ବିଶ୍ୱ ସ୍ୱାସ୍ଥ୍ୟ ଦିବସ ପାଳନ କରିବା ପାଇଁ ସେ ବାର୍ଷିକ ହେଲ୍ଥସେଟଗୋ ରନ୍ ଆୟୋଜନ କରିବାରେ ମଧ୍ୟ ସାହାଯ୍ୟ କରିଥିଲେ । ପରବର୍ତ୍ତୀ ବର୍ଷ, ସେ କାର୍ଟିଅର ମହିଳା ଇନିସିଏଟିଭ ପୁରସ୍କାର ପାଇଁ ଫାଇନାଲିଷ୍ଟ ହୋଇଥିଲେ । ପରେ ଡିସେମ୍ବର ମାସରେ, ସେ ସିସ୍କୋ ୟୁଥ ଲିଡରସିପ ପୁରସ୍କାର ପାଇଥିଲେ, ଯେଉଁଥିରେ ହେଲ୍ଥସେଟଗୋ ପାଇଁ $୨୫୦,୦୦୦ ଡଲାର ଅନୁଦାନ ଅନ୍ତର୍ଭୁକ୍ତ ରହିଥିଲା ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୯୦ ଜନ୍ମ
ଅକ୍ଷୟ କପୁର

**ଅକ୍ଷୟ କପୁର** (ଜନ୍ମ: ୧୮ ସେପ୍ଟେମ୍ବର ୧୯୮୦; ଜନ୍ମନାମ: **ସ୍ୱପ୍ନିଲ ଗୋହିଲ**) ଜଣେ ଭାରତୀୟ ଅଭିନେତା । ସେ ହିନ୍ଦୀ, ତେଲୁଗୁ ଆଦି କଥାଚିତ୍ରରେ ଅଭିନୟ କରିଛନ୍ତି ।

## ଜୀବନୀ 
୧୯୮୦ ମସିହାର ସେପ୍ଟେମ୍ବର ୧୮ ତାରିଖରେ ସେ ଭାରତରେ ଜନ୍ମଗ୍ରହଣ କରିଥିଲେ ଓ ୬  ମାସ ବୟସରେ ଆମେରିକାକୁ ସ୍ଥାନାନ୍ତରିତ ହୋଇଥିଲେ । ତାଙ୍କର ପିଲାଦିନ ଓ କିଶୋର ଅବସ୍ଥା ନ୍ୟୁ ଜର୍ସିର ପିଟ୍ସଗ୍ରୋଭରେ କଟିଥିଲା । ବ୍ରୋଡ୍‌ୱେ ପ୍ଲେସ୍‌ର କିଛି ନାକଟରେ ଅଭିନୟ କରିବା ସହିତ ସେ ଥିଏଟର ଅଭିନୟର ପ୍ରଶିକ୍ଷଣ ନେଇଥିଲେ । ଏହା ପରେ ସେ ହିନ୍ଦୀ କଥାଚିତ୍ର ଜଗତରେ ସେ କାମ କରିବା ଆରମ୍ଭ କରିଥିଲେ ।

୨୦୦୪ ମସିହାରେ ରୋମାଣ୍ଟିକ୍ କମେଡ଼ି *ପପ୍‌କର୍ଣ୍ଣ ଖାଓ! ମସ୍ତ ହୋ ଜାଓ* ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥଲେ । ୨୦୦୬ ମସିହାରେ, ସେ ତାଙ୍କର ଦ୍ୱିତୀୟ ହିନ୍ଦୀ କଥାଚିତ୍ର *ଅଲାଗ*ରେ ଅଭିନୟ କରିଥିଲେ, ଯାହାକି *ପାଉଡର* ନାମକ ଏକ ଆମେରିକୀୟ ଇଂରାଜୀ କଥାଚିତ୍ରର ରିମେକ୍ ଥିଲା । ଏଥିରେ ସେ ଅସାଧାରଣ ଅଲୌକିକ ଶକ୍ତି ଥିବା ଏବଂ ସମଗ୍ର ଶରୀରରେ କେଶ ନଥିବା ବ୍ୟକ୍ତିଙ୍କ ଭୂମିକାରେ ଅଭିନୟ କରିଥିଲେ । ଯଦିଓ ଉଭୟ କଥାଚିତ୍ର ବକ୍ସ ଅଫିସରେ ସଫଳତା ପାଇନଥିଲା, ତଥାପି ସମୀକ୍ଷକଙ୍କଦ୍ୱାରା ପ୍ରଶଂସା କରାଯାଇଥିଲା ।

ସେ *ଏ ବିଉଟିଫୁଲ୍ ମାଇଣ୍ଡ୍... ଅଫ୍ ଗ୍ଲାଡିଏଟର୍* ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ, ଯାହାକି ଓସ୍କାର ପୁରସ୍କାର ବିଜେତା କଥାଚିତ୍ର *ଏ ବିଉଟିଫୁଲ୍ ମାଇଣ୍ଡ୍* ଓ *ଗ୍ଳାଡିଏଟର୍‌ର* ସ୍ପୁଫ୍ ଥିଲା । ୨୦୦୯ ମସିହାରେ, ସେ *କଲ୍ କିସ୍‌ନେ ଦେଖା*ରେ ଏକ ଛୋଟ ଭୂମିକାରେ କାମ କରିଥିଲେ ।

## ଅଭିନୀତ କଥାଚିତ୍ର 
## ଆଧାର 
## ବାହାର ଆଧାର 
* 
* ଅଲଗ ଫିଲ୍ମ ବିଷୟରେ ଅକ୍ଷୟ କପୁରଙ୍କ ସାକ୍ଷାତକାର
* ପ୍ରଥମ କଥାଚିତ୍ର ବିଷୟରେ ବିଷୟରେ ଅକ୍ଷୟ କପୁରଙ୍କ ସାକ୍ଷାତକାର

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ରିୟା କପୁର

ରିୟା କପୁର (ଜନ୍ମ ୫ ମାର୍ଚ୍ଚ ୧୯୮୭) ଜଣେ ଭାରତୀୟ ଚଳଚ୍ଚିତ୍ର ନିର୍ମାତା ଅଟନ୍ତି । ସେ ତାଙ୍କ ଭଉଣୀ ସୋନମ କପୁରଙ୍କ ସହ ଫ୍ୟାଶନ ଲାଇନ ରେହସନର ମାଲିକ ମଧ୍ୟ ଅଟନ୍ତି ।

## ପ୍ରାରମ୍ଭିକ ଏବଂ ବ୍ୟକ୍ତିଗତ ଜୀବନ
ରିୟା କପୁର ଅଭିନେତା ଅନିଲ କପୁର ଏବଂ ତାଙ୍କ ପତ୍ନୀ ସୁନୀତାଙ୍କ ଝିଅ, ଅଭିନେତ୍ରୀ ସୋନମ କପୁର ଏବଂ ହର୍ଷବର୍ଦ୍ଧନ କପୁରଙ୍କ ଭଉଣୀ, ଚଳଚ୍ଚିତ୍ର ନିର୍ମାତା ସୁରିନ୍ଦର କପୁରଙ୍କ ନାତୁଣୀ, ଚଳଚ୍ଚିତ୍ର ନିର୍ମାତା ବୋନି କପୁର ଏବଂ ତାଙ୍କ ପତ୍ନୀ ସ୍ୱର୍ଗତ ମୋନା ଶୌରୀ କପୁର ଏବଂ ସ୍ୱର୍ଗତ ଅଭିନେତ୍ରୀ ଶ୍ରୀଦେବୀଙ୍କ ଝିଆରୀ ଅଟନ୍ତି । ତାଙ୍କ ସମ୍ପର୍କୀୟମାନେ ହେଉଛନ୍ତି- ଅଭିନେତା ଅର୍ଜୁନ କପୁର, ଜାନଭୀ କପୁର, ମୋହିତ ମାରୱା ଏବଂ ଅଭିନେତା ରଣଭୀର ସିଂ । କପୁର ନ୍ୟୁୟର୍କ ବିଶ୍ୱବିଦ୍ୟାଳୟରୁ "ଡ୍ରାମାଟିକ୍ ସାହିତ୍ୟ"ରେ ସ୍ନାତକ ହାସଲ କରିଥିଲେ ।

କପୁର ୨୦୨୧ ମସିହାରେ ନିଜର ୧୨ ବର୍ଷର ପୁରୁଣା ସାଥୀ, କରଣ ବୁଲାନିଙ୍କୁ ବିବାହ କରିଥିଲେ ।

## ବୃତ୍ତି
​କପୁର ୨୦୧୦ ମସିହାରେ ରାଜଶ୍ରୀ ଓଝାଙ୍କ ଫିଲ୍ମ ଆୟଶା ସହିତ ଚଳଚ୍ଚିତ୍ର ନିର୍ମାତା ଭାବରେ ନିଜର କ୍ୟାରିଅର ଆରମ୍ଭ କରିଥିଲେ, ଯେଉଁଥିରେ ତାଙ୍କ ଭଉଣୀ ସୋନମ ଏବଂ ଅଭୟ ଦେଓଲ ପ୍ରମୁଖ ଭୂମିକାରେ ଅଭିନୟ କରିଥିଲେ । ପରେ ସେ ଶଶଙ୍କା ଘୋଷଙ୍କ ନିର୍ଦ୍ଦେଶିତ ୨୦୧୪ ମସିହା ଚଳଚ୍ଚିତ୍ର ଖୁବ୍ସୁରତ ଚଳଚ୍ଚିତ୍ରର ନିର୍ମାଣ କରିଥିଲେ । ୨୦୧୭ ମସିହାରେ, ସେ ତାଙ୍କ ଭଉଣୀ ସୋନମ କପୁରଙ୍କ ସହ ରେହସନ ନାମକ ଏକ ଅନଲାଇନ ସଂସ୍ଥା ଆରମ୍ଭ କରିଥିଲେ ।

କପୁର **ବୀରେ ଦି ୱେଡିଂ**ର ପ୍ରଯୋଜନା କରିଛନ୍ତି, ଯାହା ୧ ଜୁନ୍ ୨୦୧୮ ମସିହାରେ ମୁକ୍ତିଲାଭ କରିଥିଲା ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଚଳଚ୍ଚିତ୍ର
ଅଂଶୁଲା କାନ୍ତ

**ଅଂଶୁଲା କାନ୍ତ** (ଜନ୍ମ ୭ ସେପ୍ଟେମ୍ବର ୧୯୬୦) ଜଣେ ଭାରତୀୟ ବ୍ୟାଙ୍କ ମ୍ୟାନେଜର ଅଟନ୍ତି । ସେ ବର୍ତ୍ତମାନ ବିଶ୍ୱ ବ୍ୟାଙ୍କ ଗ୍ରୁପର ମୁଖ୍ୟ ଆର୍ଥିକ ଅଧିକାରୀ ଏବଂ ପରିଚାଳନା ନିର୍ଦ୍ଦେଶକ ଅଟନ୍ତି । ସେ ଏହି ପଦବୀରେ ୧୨ ଜୁଲାଇ ୨୦୧୯ ମସିହାରେ ନିଯୁକ୍ତ ହୋଇଥିଲେ । ଏହାପୂର୍ବରୁ ସେ ୭ ସେପ୍ଟେମ୍ବର ୨୦୧୮ ମସିହାରୁ ୩୧ ଅଗଷ୍ଟ ୨୦୧୯  ମସିହା ପର୍ଯ୍ୟନ୍ତ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆର ପରିଚାଳନା ନିର୍ଦ୍ଦେଶକ ଥିଲେ । ସେ ଭାରତର ଉତ୍ତରାଖଣ୍ଡର ରୁର୍କିର ମୂଳ ବାସିନ୍ଦା ଅଟନ୍ତି ।

## ପ୍ରାଥମିକ ଜୀବନ ଏବଂ ଶିକ୍ଷା
ଅଂଶୁଲା କାନ୍ତ ୭ ସେପ୍ଟେମ୍ବର ୧୯୬୦ ମସିହାରେ ଭାରତର ଉତ୍ତରାଖଣ୍ଡର ରୁର୍କିରେ ଜନ୍ମଗ୍ରହଣ କରିଥିଲେ । ସେ ୧୯୭୯ ମସିହାରେ ନୂଆଦିଲ୍ଲୀର ଲେଡି ଶ୍ରୀରାମ କଲେଜରୁ ଅର୍ଥନୀତିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ତା’ପରେ ୧୯୮୧ ମସିହାରେ ସେ ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ଅର୍ଥନୀତିରେ ମାଷ୍ଟର ଡିଗ୍ରୀ ହାସଲ କରିଥିଲେ । ସେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ବ୍ୟାଙ୍କର୍ସର ଜଣେ ସ୍ୱୀକୃତିପ୍ରାପ୍ତ ସହକର୍ମୀ ଅଟନ୍ତି ।

## କାର୍ଯ୍ୟ ଜୀବନ
୧୯୮୩ ମସିହାରେ ଅଂଶୁଲା କାନ୍ତ ଟ୍ରେନିଂ ଅଫିସର ଭାବରେ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ ସେ ମୁଖ୍ୟ ଜେନେରାଲ ମ୍ୟାନେଜର (ମହାରାଷ୍ଟ୍ର ଏବଂ ଗୋଆ ଶାଖା), ଷ୍ଟେଟ ବ୍ୟାଙ୍କିଙ୍ଗ ଗ୍ରୁପ ଅପରେସନ୍ସର ଡେପୁଟି ମ୍ୟାନେଜିଂ ଡାଇରେକ୍ଟର ତଥା ଏସବିଆଇ ସିଙ୍ଗାପୁର ଶାଖାର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଭାବରେ କାର୍ଯ୍ୟ କରିଥିଲେ । ସେପ୍ଟେମ୍ବର ୨୦୧୮ ମସିହାରେ, ସେ ଦୁଇ ବର୍ଷ ଧରି ଏସବିଆଇର ପରିଚାଳନା ନିର୍ଦ୍ଦେଶକ ଏବଂ ବ୍ୟାଙ୍କ ବୋର୍ଡ ସଦସ୍ୟ ଥିଲେ ।

ଜୁଲାଇ ୧୨, ୨୦୧୯ ମସିହାରେ, ସେ ବିଶ୍ୱ ବ୍ୟାଙ୍କ ଗୋଷ୍ଠୀର ମୁଖ୍ୟ ଆର୍ଥିକ ଅଧିକାରୀ ତଥା ପରିଚାଳନା ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ତାଙ୍କର କାର୍ଯ୍ୟକାଳ ୭ ଅକ୍ଟୋବର, ୨୦୧୯ ମସିହାରୁ ଆରମ୍ଭ ହୋଇଥିଲା ।

## ବ୍ୟକ୍ତିଗତ ଜୀବନ
ଅଂଶୁଲା କାନ୍ତ ଉତ୍ତରପ୍ରଦେଶର ବାରାଣାସୀର ଚାର୍ଟାର୍ଡ ​​ଆକାଉଣ୍ଟାଣ୍ଟ ସଞ୍ଜୟ କାନ୍ତଙ୍କୁ ବିବାହ କରିଛନ୍ତି । ତାଙ୍କର ସିଦ୍ଧାର୍ଥ ନାମକ ଏକ ପୁତ୍ର ଏବଂ ନୁପୁର ନାମକ ଏକ ଝିଅ ଅଛନ୍ତି ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୬୦ ଜନ୍ମ
ଋତୁ ବେରୀ

**ଋତୁ ବେରୀ** ଜଣେ ଭାରତୀୟ ଫ୍ୟାଶନ ଡିଜାଇନର ଅଟନ୍ତି । ମାର୍ଚ୍ଚ ୨୦୦୨ ମସିହାରେ ସେ ଫ୍ରେଞ୍ଚ ଫ୍ୟାଶନ ବ୍ରାଣ୍ଡ, ଜାନ-ଲୁଇ ସ୍କେରେରର ରେଡି ଟୁ ୱେୟାର ବିଭାଗର ମୁଖ୍ୟ ହୋଇଥିଲେ ।

ସେ ଭାରତର ବିଳାସପୂର୍ଣ୍ଣ ଶିଳ୍ପରେ ସୃଜନଶୀଳତା ଏବଂ ନୂତନତ୍ୱକୁ ପ୍ରୋତ୍ସାହିତ କରିବା ପାଇଁ ଏକ ଅଣ-ଲାଭକାରୀ ସଂସ୍ଥା "ଦି ଲକ୍ସରୀ ଲିଗ୍" ଆରମ୍ଭ କରିଥିଲେ । ସେ ଭାରତ ସରକାରଙ୍କ ସୂକ୍ଷ୍ମ, କ୍ଷୁଦ୍ର ଏବଂ ମଧ୍ୟମ ଉଦ୍ୟୋଗ ମନ୍ତ୍ରଣାଳୟର ଏକ ଅଂଶ ଖଦି ଏବଂ ଗ୍ରାମ ଶିଳ୍ପ ଆୟୋଗ (କେଭିଆଇସି)ର ପରାମର୍ଶଦାତା ଭାବରେ ନିଯୁକ୍ତ ହୋଇଥିଲେ ।

ସେ ରିଷିହୁଡ୍ ବିଶ୍ୱବିଦ୍ୟାଳୟର ଜଣେ ପରାମର୍ଶଦାତା ମଧ୍ୟ ଅଟନ୍ତି ।

## ବ୍ୟକ୍ତିଗତ ଜୀବନ
ସେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ୨୦୦୪ ମସିହାରେ ସେ ରପ୍ତାନିକାରୀ ବବି ଚଢ଼ାଙ୍କୁ ବିବାହ କରିଥିଲେ । ତାଙ୍କ ପିତା ବଳବୀର ସିଂହ ବେରୀ ଜଣେ ପୂର୍ବତନ ସେନା ଅଧିକାରୀ ଅଟନ୍ତି । ତାଙ୍କ ମା' ଇନ୍ଦୁ ବେରୀ ଜଣେ ଉଦ୍ୟୋଗୀ ଅଟନ୍ତି ।

## ବୃତ୍ତି
୨୦୦୦ ମସିହାରେ, ବେରୀ ଫ୍ରେଞ୍ଚ ଫ୍ୟାଶନ ହାଉସର ମୁଖ୍ୟ ହୋଇଥିଲେ । ଜାନ ଲୁଇ ସ୍କେରେର, ସେମାନଙ୍କର ପ୍ରେଟ-ଏ-ପୋର୍ଟର କଲେକସନକୁ ଡିଜାଇନ କରିଥିଲେ । 

୨୦୧୦ ମସିହାରେ ଫ୍ରାନ୍ସ ସରକାରଙ୍କଦ୍ୱାରା ଋତୁ ବେରୀଙ୍କୁ ଚେଭାଲିଅର୍ ଡେସ ଆର୍ଟ ଏଟ ଡେସ୍ ଲେଟ୍ରେସ୍ (ନାଇଟ୍ ଅଫ୍ ଅର୍ଡର ଅଫ୍ ଆର୍ଟ ଆଣ୍ଡ ଲେଟର୍ସ) ପ୍ରଦାନ କରାଯାଇଥିଲା ।

୯ ଏପ୍ରିଲ ୨୦୧୬ ମସିହାରେ, ବେରୀ ଦୁଇଟି ପୁସ୍ତକ ଉନ୍ମୋଚନ କରିଥିଲେ; ଡିଜାଇନ୍ସ ଅଫ ରେଷ୍ଟଲେସ ମାଇଣ୍ଡ ଏବଂ ଫାୟାର ଅଫ ଏ ରେଷ୍ଟଲେସ ମାଇଣ୍ଡ ।

## ସମ୍ମାନ
## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୭୨ ଜନ୍ମ
ଶୋଭା ଚନ୍ଦ୍ରଶେଖର

**ଶୋବା ଚନ୍ଦ୍ରଶେଖର** (ଜନ୍ମ ୨୪ ଅଗଷ୍ଟ ୧୯୫୬) ଜଣେ ଭାରତୀୟ ପ୍ଲେବ୍ୟାକ ଗାୟକ, ନିର୍ଦ୍ଦେଶକ, ଲେଖକ ଏବଂ ଚଳଚ୍ଚିତ୍ର ନିର୍ମାତା ଅଟନ୍ତି । ସେ ଅଭିନେତା ବିଜୟଙ୍କ ମା' ଅଟନ୍ତି ।

## ବ୍ୟକ୍ତିଗତ ଜୀବନ
ସେ ଏପ୍ରିଲ ୨୬, ୧୯୭୩ ମସିହାରେ ଚଳଚ୍ଚିତ୍ର ନିର୍ଦ୍ଦେଶକ ଏସ. ଏ. ଚନ୍ଦ୍ରଶେଖରଙ୍କୁ ବିବାହ କରିଥିଲେ । ଚନ୍ଦ୍ରଶେଖର ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, ନିର୍ମାତା ଏବଂ ଲେଖକ ଥିଲେ । ତାଙ୍କ ପୁଅ ବିଜୟ ତାମିଲ ଚଳଚ୍ଚିତ୍ରରେ ଜଣେ ଅଭିନେତା ଅଟନ୍ତି । ତାଙ୍କ ଝିଅ ବିଦ୍ୟାଙ୍କର ମାତ୍ର ଦୁଇ ବର୍ଷ ବୟସରେ ଦେହାନ୍ତ ହୋଇଯାଇଥିଲା । ତାଙ୍କ ମାତାଙ୍କ ନାମ ଲଳିତା ଏବଂ ଭଉଣୀମାନେ ହେଉଛନ୍ତି ସୁନ୍ଦର, ସୁରେନ୍ଦର ଏବଂ ଶୀଲା ।

## ସଙ୍ଗୀତ ଶିକ୍ଷା
ତାଙ୍କର ପ୍ରାରମ୍ଭିକ ଗୁରୁ ଶ୍ରୀ ମୀନାକ୍ଷୀ ସୁନ୍ଦରମ୍ ଥିଲେ । ପରେ ସେ ତାମିଲନାଡୁ ସରକାରୀ ସଂଗୀତ ମହାବିଦ୍ୟାଳୟ ଏବଂ କଲେଜର ବିଦ୍ୟା ଶ୍ରୀ ଟି. ଥିଆରାଜନ ପରି ମହାନ ଶିକ୍ଷକମାନଙ୍କଠାରୁ ସଂଗୀତ ଶିଖିଲେ । ସଙ୍ଗୀତ ମହାବିଦ୍ୟାଳୟରେ ସେ ସ୍ମାର୍ଟ କାଲପାକମ୍ ସ୍ୱାମୀନାଥନଙ୍କଠାରୁ ବୀଣା ଶିଖିବାର ସୁଯୋଗ ପାଇଥିଲେ ।

## ପୁରସ୍କାର ଏବଂ ଆଖ୍ୟାଗୁଡିକ
ତାଙ୍କୁ ଏଷ୍ଟେଲ ହୋଟେଲ ଏବଂ ରିସର୍ଟଦ୍ୱାରା ଆଜୀବନ ସଫଳତା ପାଇଁ ଶ୍ରୀମତୀ ଚେନ୍ନାଇ ପୁରସ୍କାରରେ ସମ୍ମାନିତ କରାଯାଇଛି । ଚେନ୍ନାଇରେ ଜଣେ ଗାୟକ ଭାବରେ ତାଙ୍କର ଚାଣକ୍ୟ କାର୍ଯ୍ୟ ବ୍ୟତୀତ ଜଣେ ଭଲ ମା' ଏବଂ ପତ୍ନୀ ହୋଇଥିବାରୁ ଶୋଭା ଚନ୍ଦ୍ରଶେଖର ଏହି ପୁରସ୍କାର ଗ୍ରହଣ କରିଥିଲେ ।

ତାମିଲନାଡୁର ମୁଖ୍ୟମନ୍ତ୍ରୀ ଜୟଲଳିତାଙ୍କ ନିର୍ଦ୍ଦେଶରେ ତାଙ୍କୁ ଆର୍ଟିଷ୍ଟିକ୍ ହେରିଟେଜ୍ କନସଲଟାଣ୍ଟ ଭାବେ ନିଯୁକ୍ତି ଦିଆଯାଇଛି ।

## ଚଳଚ୍ଚିତ୍ର ଜୀବନ
ସେ ନାଟକ ସଙ୍ଗୀତ ଗୋଷ୍ଠୀର ଜଣେ ଗାୟକ ଥିଲେ । ପରେ ସେ ଚଳଚ୍ଚିତ୍ରରେ ଗାୟକ ଭାବରେ ପ୍ରତିଷ୍ଠିତ ହୋଇଥିଲେ । ସେ ଅନେକ କାହାଣୀ ଲେଖିଥିଲେ ଯେଉଁଥିରୁ ତାଙ୍କ ସ୍ୱାମୀ ଏସ.ଏ. ଚନ୍ଦ୍ରଶେଖର ଚଳଚ୍ଚିତ୍ର ନିର୍ମାଣ କରିଥିଲେ । ସେ ପ୍ରଥମେ ଚଳଚ୍ଚିତ୍ର ନିର୍ମାତା ଏବଂ ପରେ ଚଳଚ୍ଚିତ୍ର ନିର୍ଦ୍ଦେଶକ ହେଲେ । ସେ ବିଭିନ୍ନ ଶାସ୍ତ୍ରୀୟ ସଙ୍ଗୀତ ମହୋତ୍ସବରେ ମଧ୍ୟ ଅଭିନୟ କରିଛନ୍ତି । ନିକଟରେ ସେ "ଅନାମୁଗାନମ୍ ଆର୍ମୁଗାନମ୍" ନାମକ ଏକ ଭକ୍ତି ଆଲବମ ମଧ୍ୟ ପ୍ରକାଶ କରିଥିଲେ, ଯାହା ତାଙ୍କୁ ତାଙ୍କ ସଙ୍ଗୀତ ବୃତ୍ତି ବିଷୟରେ ଦର୍ଶାଇଥିଲା ।

ତାଙ୍କର ପ୍ରଥମ ଶାସ୍ତ୍ରୀୟ ସଙ୍ଗୀତ କାର୍ଯ୍ୟକ୍ରମ ବିଜୟ ଟିଭିରେ ଏପ୍ରିଲ ୨୦୦୩ ମସିହାରେ ପ୍ରସାରିତ ହୋଇଥିଲା । ତାଙ୍କର ପ୍ରଥମ ଲାଇଭ କନ୍ସର୍ଟ ମହାରାଜାପୁରମ ସନ୍ଥାନମ ଟ୍ରଷ୍ଟ ପାଇଁ ହୋଇଥିଲା । ସେ ତାଙ୍କ ସ୍ୱାମୀଙ୍କଦ୍ୱାରା ନିର୍ମିତ ପ୍ରାୟ ସମସ୍ତ ଚଳଚ୍ଚିତ୍ରରେ ଗୀତ ଗାଇଛନ୍ତି ।

ସେ ୧୦ଟି ଚଳଚ୍ଚିତ୍ର ନିର୍ମାଣ କରିଛନ୍ତି ଏବଂ ୫୦ରୁ ଅଧିକ କାହାଣୀ ଲେଖିଛନ୍ତି । ସେ ନାନବାରଗାଲ ଏବଂ ଇନିସାଇ ମଜାଇ ନାମକ ଦୁଇଟି ଚଳଚ୍ଚିତ୍ରର ନିର୍ଦ୍ଦେଶନା ମଧ୍ୟ ଦେଇଥିଲେ । ବାସ୍ତବରେ ଚନ୍ଦ୍ରଶେଖର ଏହି ଦୁଇଟି ଚଳଚ୍ଚିତ୍ରରେ ତାଙ୍କର ସହଯୋଗୀ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ଏବଂ ତାଙ୍କୁ ଜଣେ ପ୍ରସିଦ୍ଧ ନିର୍ଦ୍ଦେଶକ ଶଙ୍କର ସାହାଯ୍ୟ କରିଥିଲେ । ସେ ୧୨ରୁ ଅଧିକ ଚଳଚ୍ଚିତ୍ରରେ ଗୀତ ଗାଇଛନ୍ତି ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୫୬ ଜନ୍ମ
ଜ୍ୟୋତି ଦେଶପାଣ୍ଡେ

**ଜ୍ୟୋତି ଦେଶପାଣ୍ଡେ** ଜଣେ ଭାରତୀୟ ବ୍ୟବସାୟୀ ତଥା ଚଳଚ୍ଚିତ୍ର ନିର୍ମାତା ଅଟନ୍ତି । ସେ ବର୍ତ୍ତମାନ ଭିଆକମ୍ ୧୮ର ସିଇଓ ଅଟନ୍ତି । ସେ ପୂର୍ବରୁ ସିଇଓ ଗ୍ରୁପ ଏବଂ ଏରୋସ୍ ଇଣ୍ଟରନ୍ୟାସନାଲର ପରିଚାଳନା ନିର୍ଦ୍ଦେଶକ ଥିଲେ । ଜ୍ୟୋତି ମିଡିଆ ଏବଂ ମନୋରଞ୍ଜନ କମିଟି, FICCIର ସହ-ଚେୟାରମ୍ୟାନ ଭାବରେ ମଧ୍ୟ କାର୍ଯ୍ୟ କରନ୍ତି ।

ସେ ଫର୍ଚୁନ୍ ଇଣ୍ଡିଆ ତଥା ବ୍ୟବସାୟ କ୍ଷେତ୍ରରେ ଆଜିର ମୁଖ୍ୟ ୫୦ ଜଣ ଶକ୍ତିଶାଳୀ ମହିଳା ବ୍ୟବସାୟ ମାନଙ୍କ ତାଲିକାରେ ସ୍ଥାନ ପାଇଛନ୍ତି ।

## ପ୍ରାରମ୍ଭିକ ଜୀବନ ଓ ଶିକ୍ଷା
ଦେଶପାଣ୍ଡେ ୧୯୭୨ ମସିହାରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । 

ସେ ନରସି ମୋଞ୍ଜି କଲେଜ ଅଫ କମର୍ସ ଆଣ୍ଡ ଇକୋନୋମିକ୍ସରୁ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ସେ ନିଜ ଶିକ୍ଷା କ୍ଷେତ୍ରରେ ଆର୍ଥିକ ସହାୟତା କରିବା ପାଇଁ କଲେଜ ସମୟରେ ଟ୍ୟୁସନ ଦେଇଥିଲେ ଏବଂ ୧୯୯୩ ମସିହାରେ ମୁମ୍ବାଇ ବିଶ୍ୱବିଦ୍ୟାଳୟର ଏସପି ଜୈନ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଆଣ୍ଡ ରିସର୍ଚ୍ଚରୁ ଏମବିଏ କରିଥିଲେ ।

୨୦୧୧ ମସିହାରେ ସେ ସଞ୍ଜୟ ଦେଶପାଣ୍ଡେଙ୍କୁ ବିବାହ କରିଥିଲେ ।

## ବୃତ୍ତି
ଏମବିଏ ଶେଷ କରିବା ପରେ ଜ୍ୟୋତି ଦେଶପାଣ୍ଡେ ବ୍ରିଟେନର ଏକ ଫାର୍ମ ମାଇଣ୍ଡଶେୟାର ମିଡିଆରେ ନିଜର ଏକ ପଦ ହାସଲ କରିଥିଲେ । ସେ ସେତେବେଳେ ଜଣେ ବରିଷ୍ଠ ପରାମର୍ଶଦାତା ଥିଲେ । ତା’ପରେ ସେ ଜି ନେଟୱାର୍କ ପାଇଁ ସେଲ୍ସ ଆଣ୍ଡ ମାର୍କେଟିଂ ହେଡ ଭାବରେ କାର୍ଯ୍ୟ କରିଥିଲେ । ସେ ଜି' ପାଇଁ କାମ କରିବା ପରେ ଏକ ବିଜ୍ଞାପନ ସଂସ୍ଥା ଜେମ୍ସ ୱାଲ୍ଟର ଥମ୍ପସନ ପାଇଁ ମଧ୍ୟ କାମ କରିବାକୁ ଯାଇଥିଲେ । ସେ ଜଣେ ବରିଷ୍ଠ ପରିଚାଳନା ଦଳର ସଦସ୍ୟ ଅଟନ୍ତି ଯିଏକି ୧୯୯୯ରୁ ୨୦୦୧ ମଧ୍ୟରେ B4U ଟେଲିଭିଜନ ନେଟୱାର୍କ ଗଠନ କରିଥିଲେ ।

୨୦୧୮ ମସିହାରେ, ସେ ମିଡିଆ ପ୍ଲାଟଫର୍ମ ଆଣ୍ଡ କଣ୍ଟେଣ୍ଟର ସଭାପତି ଭାବରେ ରିଲାଏନ୍ସ ଇଣ୍ଡଷ୍ଟ୍ରିଜରେ ଯୋଗ ଦେଇ ସିଧାସଳଖ ମୁକେଶ ଅମ୍ବାନୀଙ୍କୁ ରିପୋର୍ଟ କରିଥିଲେ ।

ସେ ବର୍ତ୍ତମାନ ଭିଆକମ୍ ୧୮ ମିଡ଼ିଆ ପ୍ରାଇଭେଟ ଲିମିଟେଡ଼ର ସିଇଓ ଅଛନ୍ତି । ସେ ରିଲାଏନ୍ସ ଇଣ୍ଡଷ୍ଟ୍ରିଜ୍ ଲିମିଟେଡ୍ ମିଡିଆ ଏବଂ କଣ୍ଟେଣ୍ଟ ବିଜନେସର ସଭାପତି ମଧ୍ୟ ଅଟନ୍ତି ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:୧୯୭୨ ଜନ୍ମ
ସୁମିତା ଘୋଷ

**ସୁମିତା ଘୋଷ**, ଜଣେ ଭାରତୀୟ ଉଦ୍ୟୋଗୀ ଯିଏକି ରଙ୍ଗସୂତ୍ର ସାମୂହିକ ସଂସ୍ଥା ଆରମ୍ଭ କରିଥିଲେ ଏବଂ ଭାରତର ରାଷ୍ଟ୍ରପତିଙ୍କଠାରୁ ନାରୀ ଶକ୍ତି ପୁରସ୍କାର ଗ୍ରହଣ କରିଥିଲେ ।

## ଜୀବନୀ
ଘୋଷ କଲିକତାରେ ଜନ୍ମଗ୍ରହଣ କରିଥିଲେ । ସେ ଅର୍ଥନୀତିରେ ମାଷ୍ଟର ଡିଗ୍ରୀ ହାସଲ କରିବା ପୂର୍ବରୁ ମୁମ୍ବାଇରେ ସ୍ନାତକ ହାସଲ କରିଥିଲେ । ସେ ସଞ୍ଜୟ ଘୋଷଙ୍କୁ ବିବାହ କରିଥିଲେ ଏବଂ ସେମାନେ ଗ୍ରାମୀଣ ସମ୍ପ୍ରଦାୟ ସହିତ ମିଶି ରାଜସ୍ଥାନରେ ସ୍ୱାସ୍ଥ୍ୟ ଶିକ୍ଷାରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ଆସାମରେ  ୟୁନାଇଟେଡ୍ ଲିବରେସନ୍ ଫ୍ରଣ୍ଟଦ୍ୱାରା ତାଙ୍କ ସ୍ୱାମୀ ଅପହରଣ ହେବାପରେ ଆଉ ଫେରି ନଥିଲେ । ବହୁ ବର୍ଷ ଧରି ସେ ଭାରତର ଗ୍ରାମାଞ୍ଚଳରେ କାର୍ଯ୍ୟ କରି ସେମାନଙ୍କ ସମାଜ ତଥା ଅର୍ଥନୀତିରେ ଉନ୍ନତି ଆଣିବାକୁ ଚେଷ୍ଟା କରିଥିଲେ । ୨୦୦୭ ମସିହାରେ ଘୋଷ ନିଷ୍ପତ୍ତି ନେଇଥିଲେ ଯେ ଗ୍ରାମୀଣ କାରିଗରଙ୍କୁ ଅଧିକ ବେତନ ପ୍ରାପ୍ତ କାର୍ଯ୍ୟ ଖୋଜିବା ପାଇଁ ସାହାଯ୍ୟ କରିବା । ସେ ଏକ ବ୍ୟବସାୟ ପ୍ରତିଷ୍ଠା କରିବା ଏବଂ ତାଙ୍କର ପ୍ରଥମ କାର୍ଯ୍ୟ ହେଉଛି କିଛି କାର୍ଯ୍ୟର ପୁଞ୍ଜି ପ୍ରତିଷ୍ଠା କରିବା । ଘୋଷ ନିଷ୍ପତ୍ତି ନେଇଛନ୍ତି ଯେ ସେ କାରିଗରମାନଙ୍କୁ ପୁଞ୍ଜି ବିନିଯୋଗ କରିବାକୁ ପ୍ରବର୍ତ୍ତାଇବେ ଏବଂ ଏହାର ପ୍ରତିବଦଳରେ ସେମାନେ ଏହି କମ୍ପାନୀରେ ଅଂଶୀଦାର ହେବେ । ତାଙ୍କର ନୂତନ ବ୍ୟବସାୟ ଥିଲା ରଙ୍ଗସୂତ୍ର ସାମୂହିକ ସଂସ୍ଥା ।

୨୦୧୬ ମସିହାରେ ଅନ୍ତର୍ଜାତୀୟ ମହିଳା ଦିବସରେ ନାରୀ ଶକ୍ତି ପୁରସ୍କାର ଗ୍ରହଣ କରିବା ପାଇଁ ଘୋଷଙ୍କୁ ଚୟନ କରାଯାଇଥିଲା । ନୂଆଦିଲ୍ଲୀର ରାଷ୍ଟ୍ରପତି ଭବନରେ ରାଷ୍ଟ୍ରପତି ପ୍ରଣବ ମୁଖାର୍ଜୀ ଏହି ପୁରସ୍କାର ପ୍ରଦାନ କରିଥିଲେ । ସେହି ଦିନ ଅନ୍ୟ ଚଉଦ ଜଣ ମହିଳା ଏବଂ ସାତୋଟି ଅନୁଷ୍ଠାନକୁ ସମ୍ମାନିତ କରାଯାଇଥିଲା । ବର୍ତ୍ତମାନ ରଙ୍ଗସୂତ୍ର ବଟାନିକାଲ୍ ଥିମ୍ ସହିତ ଫିଟ୍ ହୋଇଥିବା ସ୍ଥାୟୀ ସାମଗ୍ରୀରୁ ନିର୍ମିତ କୁଶନ କଭର ଯୋଗାଉଛି ।

## ସମ୍ମାନ
ଘୋଷଙ୍କୁ ଅନୁଦାନ ଏବଂ ଫେଲୋସିପ୍ ମଧ୍ୟ ପ୍ରଦାନ କରାଯାଇଛି । ସେ ଫୁଲବ୍ରାଇଟ୍ ପ୍ରୋଗ୍ରାମ ଏବଂ ଆସପେନ୍ ଇନଷ୍ଟିଚ୍ୟୁଟରେ ଅଛନ୍ତି ।

## ଆଧାର
ଶ୍ରେଣୀ:ନାରୀଶକ୍ତି ପୁରସ୍କାର ବିଜେତା
ଶ୍ରେଣୀ:ଭାରତୀୟ ମହିଳା
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ବାହାଦୁର ସୟଦ ଅହମଦ ବକ୍ସି ଖାଁ

**ବାହାଦୁର ସୟଦ ଅହମଦ ବକ୍ସି ଖାଁ** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୩୭ ମସିହାରେ ଗଠିତ ହୋଇଥିବା ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ବାହାଦୁର ସୟଦ ଅହମଦ ବକ୍ସି ଖାଁ ଜଣେ ନିର୍ଦ୍ଦଳୀୟ ରାଜନେତା ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:କଟକ ଜିଲ୍ଲାର ଲୋକ
ଅରୁଣା କୁମାରୀ ଗାଲା

**ଅରୁଣା କୁମାରୀ ଗାଲା‌** (ଜନ୍ମ ୧ ଅଗଷ୍ଟ ୧୯୪୪) ଜଣେ ଭାରତୀୟ ରାଜନେତା ଅଟନ୍ତି । ସେ ହେଉଛନ୍ତି ପୂର୍ବତନ ଭାରତୀୟ ସଂସଦୀୟ ତଥା ସମାଜସେବୀ ପାଟୁରୀ ରାଜାଗୋପାଳ ନାଇଡୁଙ୍କ ଝିଅ ଅଟନ୍ତି । ସେ ବର୍ତ୍ତମାନ ତେଲୁଗୁ ଦେଶମ ପାର୍ଟିର ଜଣେ ରାଜନୈତିକ ବୁରୋ ସଦସ୍ୟ ଅଟନ୍ତି । ସେ ଆନ୍ଧ୍ରପ୍ରଦେଶ, ଭାରତ ସରକାରରେ ଭୂବିଜ୍ଞାନ ଏବଂ ଖଣି ମନ୍ତ୍ରୀ ଥିଲେ ଓ ଚନ୍ଦ୍ରଗିରି ନିର୍ବାଚନ ମଣ୍ଡଳୀ ପାଇଁ ବିଧାୟକ ଥିଲେ । ୮ ମାର୍ଚ୍ଚ ୨୦୧୪ ମସିହାରେ, ସେ ତେଲୁଗୁ ଦେଶମ ପାର୍ଟିରେ ଯୋଗ ଦେଇଥିଲେ ।

ଅରୁଣା କୁମାରୀ ଜଣେ ଶିଳ୍ପପତି ତଥା ଅମର ରାଜା ଗ୍ରୁପ୍ ଅଫ କମ୍ପାନୀର ପ୍ରତିଷ୍ଠାତା ଗାଲା ରାମଚନ୍ଦ୍ର ନାଇଡୁଙ୍କୁ ବିବାହ କରିଛନ୍ତି । ସେ କମ୍ପ୍ୟୁଟର ସାଇନ୍ସରେ ବି.ଏସ ଲେକ ଭ୍ୟୁ କଲେଜରୁ ସମାପ୍ତ କରିଥିଲେ । ସେ କ୍ରୀସଲର୍ କର୍ପୋରେସନ୍ ପାଇଁ ଏକ କମ୍ପ୍ୟୁଟର ପ୍ରୋଗ୍ରାମର୍ ଏବଂ ମ୍ୟାନେଜମେଣ୍ଟ ବିଭାଗରେ ପରିଚାଳନା ସୂଚନା ପ୍ରଣାଳୀର ବିଭାଗୀୟ ମୁଖ୍ୟ ଭାବରେ କାର୍ଯ୍ୟ କରିଥିଲେ । ତାଙ୍କ ରାଜନୈତିକ କ୍ୟାରିୟରରେ ତାଙ୍କର ପୂର୍ବ ଭୂମିକାରେ ଆନ୍ଧ୍ରପ୍ରଦେଶର ସଭାପତି ମହିଳା କଂଗ୍ରେସ ଏବଂ ପ୍ରଧାନ କଂଗ୍ରେସ କମିଟିର ସାଧାରଣ ସମ୍ପାଦକ ଅନ୍ତର୍ଭୁକ୍ତ । ସେ ୧୯୮୯ରୁ ୧୯୯୪ ଏବଂ ୧୯୯୯ରୁ ୨୦୧୪ ପର୍ଯ୍ୟନ୍ତ ଚନ୍ଦ୍ରଗିରି ନିର୍ବାଚନ ମଣ୍ଡଳୀ ପାଇଁ ବିଧାୟକ ଥିଲେ ଏବଂ ଆନ୍ଧ୍ରପ୍ରଦେଶର ପ୍ରଥମ କାର୍ଯ୍ୟକାଳରେ ସ୍ୱାସ୍ଥ୍ୟ ଶିକ୍ଷା ଓ ବୀମା ମନ୍ତ୍ରୀ ଥିଲେ । ଅରୁଣା କୁମାରୀ ତେଲୁଗୁ ଭାଷାରେ ଅନେକ ଉପନ୍ୟାସ ଲେଖିଥିଲେ ।
 
## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:ରାଜନୀତିଜ୍ଞ
ନମିତା ଦୁବେ

**ନମିତା ଦୁବେ** ଜଣେ ଭାରତୀୟ ଅଭିନେତ୍ରୀ ଯିଏକି ସୋନି ଟିଭିରେ ପ୍ରସାରିତ ଧାରାବାହିକ *ବଡ଼େ ଭୈୟା କି ଦୁଲହନିଆ* ଏବଂ କଲର୍ସ ଟିଭିରେ ପ୍ରସାରିତ *ବେପାନ୍ନାଃରେ* ପୂଜା ହୁଡା ଭୂମିକାରେ ଅଭିନୟ ପାଇଁ ଜଣାଶୁଣା ।

## ଅଭିନୟ ଜୀବନ 
### ଅଭିନୀତ ଧାରାବାହିକ 
### କଥାଚିତ୍ର 
### ୱେବ୍ ସିରିଜ୍ 
## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ଭାରତୀୟ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ନିର୍ମଳ ଚନ୍ଦ୍ର ରାଉତ

**ନିର୍ମଳ ଚନ୍ଦ୍ର ରାଉତ** ଜଣେ ଓଡ଼ିଆ ନାଟ୍ୟକାର, ମଞ୍ଚ କଳାକାର, ଗୀତକାର ଓ ନିର୍ଦ୍ଦେଶକ, ଯିଏକି ୨୦୨୦ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର ପାଇଛନ୍ତି । ସେ ଦୂରଦର୍ଶନରେ ପ୍ରସାରିତ କ୍ଷୁଦ୍ର ନାଟକ, ଧାରାବାହିକ ଆଦିର ନିର୍ଦ୍ଦେଶନା ଦେଇଛନ୍ତି ।

## ରଚିତ ନାଟକ 
* *ଶ୍ୟାମଳ ସନ୍ଧ୍ୟା*
* *ମୂକସାକ୍ଷୀ କୋଣାର୍କ*
* *ଅଶ୍ରୁ ଅନେକ ଶିଖାର*
* *କାରୁବାକି*
* *ଦେବକୀ ନନ୍ଦନ*
* *ଜୟ ଜଗନ୍ନାଥ*
* *ମିତା ଅପା*
* *ଅଲୋଡ଼ା*
* *ଝଡ଼ା ଶ୍ରାବଣ*
* *ମଉଳା କଇଁ*

## ଅଭିନୀତ ନାଟକ 
* *ମୂକସାକ୍ଷୀ କୋଣାର୍କ* (ବିଶୁ ମହାରଣା ଭୂମିକାରେ)
* *ଶ୍ୟାମଳ ସନ୍ଧ୍ୟା* (ଡାକ୍ତର ଭୂମିକାରେ)

## ପ୍ରକାଶିତ ପୁସ୍ତକ 
* *ଶ୍ୟାମଳ ସନ୍ଧ୍ୟା*
* *ମାଟି ଲଣ୍ଠନ*
* *ଦୂର ପାହାନ୍ତି*
* *ଶଗଡ଼ର ହେଡ୍‌ଲାଇଟ୍*

## ପୁରସ୍କାର 
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର (ଲୋକନାଟ୍ୟ), ୨୦୨୦

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ ନିର୍ଦ୍ଦେଶକ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ନିର୍ଦ୍ଦେଶକ
ଛୋଟ ଶିବ ମନ୍ଦିର, ବଙ୍ଗଳାଦେଶ

**ଛୋଟ ଶିବ ମନ୍ଦିର,** ବଙ୍ଗଳାଦେଶର ରାଜଶାହୀ ଡିଭିଜନର ପୁଥିଆ ଉପଜିଲ୍ଲାରେ ଥିବା ପୁଥିଆ ମନ୍ଦିର କମ୍ପ୍ଲେକ୍ସର ଏକ ହିନ୍ଦୁ ମନ୍ଦିର । ୧୮୦୪ ମସିହାରେ ନିର୍ମିତ ଏହି ମନ୍ଦିରକୁ ଚୌଦପାଇ ରାଜବଂଶର ଆନନ୍ଦନାରାୟଣ ନିର୍ମାଣ କରିଥିଲେ ।

ଏହି ମନ୍ଦିର ପୁଥିଆ ସହରରେ ଅବସ୍ଥିତି, ଯାହାକି ରାଜସାହି ସହରଠାରୁ ୩୨ କିଲୋମିଟର (୨୦ ମାଇଲ୍) ଦୂରରେ ଅବସ୍ଥିତ । ଏହା ଆରାନି ରାସ୍ତାର ପୂର୍ବ ପାର୍ଶ୍ୱରେ ପଞ୍ଚାନି ପ୍ରାସାଦର ଦକ୍ଷିଣ-ପଶ୍ଚିମ ପ୍ରାନ୍ତରେ ଅବସ୍ଥିତ ।

## ବୈଶିଷ୍ଟ୍ୟ 
ଏହି ମନ୍ଦିର ଦକ୍ଷିଣ ଆଡ଼କୁ ଅଛି ଏବଂ ଏହାର କେବଳ ଗୋଟିଏ କୋଠରୀ ଅଛି ଯାହାର ଛାତ ଅର୍ଦ୍ଧ-ବୃତ୍ତ ଆକାରର । ମନ୍ଦିରର ଛାତ ହେଉଛି ପିରାମିଡାଲ୍, ଯାହାକି ଚାରି ଖଣ୍ଡ ବିଶିଷ୍ଟ କୁଡ଼ିଆ ଆକାରର କାନ୍ଥ ଭଳି । ଦକ୍ଷିଣ ଆଡ଼କୁ ଥିବା ଏକମାତ୍ର ପ୍ରବେଶ ପଥରେ ଟେରାକୋଟା ପ୍ୟାନେଲରେ ଅଳଙ୍କାର ରହିଛି ଯେଉଁଥିରେ ହିନ୍ଦୁ ଧର୍ମର ବୈଷ୍ଣବ ସମ୍ପ୍ରଦାୟର ଦେବତାମାନଙ୍କର ନୃତ୍ୟ ଖୋଦିତ ହୋଇଛି ।

## ଆଧାର 
ଶ୍ରେଣୀ:ବଙ୍ଗଳାଦେଶରେ ଥିବା ହିନ୍ଦୁ ମନ୍ଦିର
ଚିତ୍ତରଞ୍ଜନ ନାୟକ

**ଚିତ୍ତରଞ୍ଜନ ନାୟକ** ଓଡ଼ିଶାର କେନ୍ଦୁଝର ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ କବି ଓ ସରକାରୀ ଅଧିକାରୀ । ସେ ଚାରି ଗୋଟି କବିତା ପୁସ୍ତକ ରଚନା କରିବା ସମେତ ୩୦୦ରୁ ଉର୍ଦ୍ଧ୍ୱ କବିତା କରିଛନ୍ତି । ତାଙ୍କର ସାହିତ୍ୟ ରଚନା ନିମନ୍ତେ ସେ ୨୦୨୩ ପାଇଁ ବସନ୍ତ ମୁଦୁଲି କବିତା ପୁରସ୍କାର ପାଇଥିଲେ ।

## ଜୀବନୀ 
ଚିତ୍ତରଞ୍ଜନ ନାୟକ କେନ୍ଦୁଝର ଜିଲ୍ଲାର ହାଟଡ଼ିହି ବ୍ଲକ ଅନ୍ତର୍ଗତ ଡଅଁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରବୀନ୍ଦ୍ରନାଥ ନାୟକ ଓ ମାତାଙ୍କ ନାମ ମନୋରମା ନାୟକ । ଚିତ୍ତରଞ୍ଜନ ନିଜ ପିତାଙ୍କ ରଚନାଦ୍ୱାରା ପ୍ରଭାବିତ ହୋଇଥିଲେ । ଭଦ୍ରକ କଲେଜରେ ପାଠପଢ଼ା ସମୟରେ ସେ କବିତା ପ୍ରତି ଅଧିକ ଆକୃଷ୍ଟ ହୋଇଥିଲେ ଏବଂ ସେତେବେଳେର ଅନେକ କବିତା ପାଠୋତ୍ସବରେ ଯୋଗ ଦେବା ସହିତ ବିଭିନ୍ନ ପତ୍ରପତ୍ରିକାରେ କବିତାମାନ ଲେଖୁଥିଲେ ।

## ସାହିତ୍ୟ ରଚନା 
ତାଙ୍କ ରଚିତ କବିତାଗୁଡ଼ିକ ସମ୍ବାଦ,ସମାଜ(ଖବରକାଗଜ) ଧରିତ୍ରୀ, ଝଙ୍କାର, ଇସ୍ତାହାର, ନବରବି, ସଚିତ୍ର ବିଜୟା,Rock Pebbles, Replica, ଗୋକର୍ଣ୍ଣିକା, ସାହିତ୍ୟ ଦର୍ପଣ, ବନଫୁଲ,ସୃଜନର ପାହାଚ, ଶୈଳଜା, ପ୍ରତିବେଶୀ,ରେବତୀ, ଜନସୁଧା, ପକ୍ଷୀଘର, ତୀର ତରଙ୍ଗ ଭଳି ଖବର ଖବର କାଗଜ ଓ ପତ୍ରିକାରେରେ ନିୟମିତ ପ୍ରକାଶିତ ହେଇଅଛି । ୨୦୧୯, ୨୦୨୦, ୨୦୨୧ ଓ ୨୦୨୪ ମସିହାରେ ଟାଇମ୍‌ପାସ୍ ପ୍ରକାଶନଦ୍ୱାରା ତାଙ୍କର ଚାରିଗୋଟି କବିତା ସଂକଳନ ଯଥାକ୍ରମେ *ମାଟି ଛୁଇଁନଥିବା ସୂର୍ଯ୍ୟୋଦୟ*, ''ଡାକୁଛ ବୋଲି ଜାଣେ' *ଆସୁଛ ବୋଲି ଜାଣେ* ଓ "ଲିଜା ମିଶ୍ର ଓ ଅନ୍ୟାନ୍ୟ କବିତା"  ପ୍ରକାଶ ପାଇଥିଲା ।

### ରଚନାବଳୀ 
* *ମାଟି ଛୁଇଁନଥିବା ସୂର୍ଯ୍ୟୋଦୟ* (କବିତା ସଂକଳନ, ୨୦୧୯)
* *ଡାକୁଛ ବୋଲି ଜାଣେ* (କବିତା ସଂକଳନ, ୨୦୨୦)
* *ଆସୁଛ ବୋଲି ଜାଣେ* (କବିତା ସଂକଳନ, ୨୦୨୨)
* *ଲିଜା ମିଶ୍ର ଓ ଅନ୍ୟାନ୍ୟ କବିତା* (କବିତା ସଂକଳନ, ୨୦୨୪)

## ସମ୍ମାନ ଓ ପୁରସ୍କାର 
୨୦୨୩ ବର୍ଷ ପାଇଁ ସେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ । ପୂର୍ବରୁ ସେ କଳିଙ୍ଗ ଲିଟେରାରୀ ୟୁଥ ଆୱାର୍ଡ, ଫକୀରମୋହନ ସାହିତ୍ୟ ସଂସଦ ଯୁବକବି ପୁରସ୍କାର (ହାଜି ଅସରଫ ଅଲ୍ଲୀ ଉଦୟ ପ୍ରତିଭା), କବିକନ୍ୟା ସ୍ମୃତି ପୁରସ୍କାର, ସଚିବାଳୟ ଲେଖକ ପରିଷଦ କବିତା ପୁରସ୍କାର, ଆନନ୍ଦପୁର ଲେଖକ ସମବାୟ କବିତା ପୁରସ୍କାର, ନିଜସ୍ୱ ସମ୍ନାନ, ବଡ଼ବିଲ, କେନ୍ଦୁଝର, କେନ୍ଦୁଝର ସମାଚାର କବିତା ପୁରସ୍କାର, ସୃଜନ ଇଣ୍ଡିଆ ଯୁବକବି ପୁରସ୍କାର, ପରାଗ ସାହିତ୍ୟ ସମ୍ମାନ, କେନ୍ଦ୍ରାପଡ଼ା, ଆଦି ପୁରସ୍କାର ପାଇଛନ୍ତି । ref name="sambad">

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଶରତ ମିଶ୍ର (ସାମ୍ବାଦିକ)

**ଶରତ ମିଶ୍ର** ଜଣେ ଓଡ଼ିଆ ସାମ୍ବାଦିକ ଓ ସମ୍ପାଦକ ଥିଲେ । ସେ ସମାଜର ସମ୍ପାଦକ ଓ ବ୍ରହ୍ମପୁରରୁ ପ୍ରକାଶିତ ଅନୁପମ ଭାରତର ପ୍ରତିଷ୍ଠାତା ସମ୍ପାଦକ ଥିଲେ ।

## ସଂକ୍ଷିପ୍ତ ଜୀବନୀ 
ଶରତ ମିଶ୍ର ଗଞ୍ଜାମ ଜିଲାର ସୋରଡ଼ାଠାରେ ୧୯୩୬ ମସିହାରେ ଜନ୍ମଗ୍ରହଣ କରିଥିଲେ । ଇଂରାଜୀ, ଓଡ଼ିଆ ଏବଂ ବଙ୍ଗଳା ଭାଷାରେ ତାଙ୍କର ପାରଦର୍ଶିତା ରହିଥିଲା । ସେ *ଇଷ୍ଟର୍ଣ୍ଣ ଟାଇମ୍‌ସ*ରୁ କର୍ମମୟ ଜୀବନ ଆରମ୍ଭ କରି ପରବର୍ତ୍ତୀ ସମୟରେ ବଙ୍ଗଳା ଖବରକାଗଜ *ଅମୃତବଜାର ପତ୍ରିକା* ଓ ସମ୍ବାଦରେ ବାର୍ତ୍ତା ସମ୍ପାଦକ ଭାବେ ସେ କାମ କରିଥିଲେ । ସମାଜ, ଅନୁପମ ଭାରତ ଓ ଆମ ସମୟର ପ୍ରତିନିଧି ଆଦି ଖବରକାଗଜରେ ସେ ସମ୍ପାଦନା କରିଥିଲେ ।

ତାଙ୍କ ପତ୍ନୀଙ୍କ ନାମ ଜ୍ୟୋତିର୍ମୟୀ ମିଶ୍ର । ତାଙ୍କର ସଙ୍ଗୀତା ଓ ସୌମ୍ୟା ନାମରେ ଦୁଇ କନ୍ୟା ଅଛନ୍ତି ।

୨୦୨୩ ମସିହା ନଭେମ୍ବର ୨ ତାରିଖରେ ଭୁବନେଶ୍ୱରଠାରେ ଚିକିତ୍ସାଧିନ ଅବସ୍ଥାରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୮୭ ବର୍ଷ ବୟସ ହୋଇଥିଲା ।

## ସମ୍ମାନ ଓ ପୁରସ୍କାର 
* ରାଜା ରାମ ମୋହନ ରାୟ ସମ୍ମାନ (ପ୍ରେସ କାଉନସିଲ) - ୨୦୧୭

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ସାମ୍ବାଦିକ
ଶ୍ରେଣୀ:ସମାଜ ଖବରକାଗଜର ସମ୍ପାଦକ
ବାଦଲ ମହାନ୍ତି

**ବାଦଲ ମହାନ୍ତି** ଓଡ଼ିଶାର ଭଦ୍ରକ ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ କବି, ଗାଳ୍ପିକ, ଔପନ୍ୟାସିକ ଓ ପୁସ୍ତକ ପ୍ରକାଶକ । ବର୍ଷା ପବ୍ଲିକେଶନ୍ ନାମରେ ତାଙ୍କର ଏକ ପ୍ରକାଶନ ସଂସ୍ଥା ରହିଛି ।

## ଜୀବନୀ 
ବାଦଲ ମହାନ୍ତି ୧୯୭୨ ମସିହାର ଅଗଷ୍ଟ ୧୭ ତାରିଖରେ ଭଦ୍ରକ ଜିଲ୍ଲାର ତିହିଡ଼ି ବ୍ଲକ ଅନ୍ତର୍ଗତ ମାଲପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କା ବାପାଙ୍କ ନାମ କୃତ୍ତିବାସ ମହାନ୍ତି ଓ ମାଆଙ୍କ ନାମ କମଳାବାଳା ମହାନ୍ତି । 

## ସାହିତ୍ୟ ରଚନା 
ତାଙ୍କ ରଚିତ କବିତାଗୁଡ଼ିକ ସମ୍ବାଦ, ଧରିତ୍ରୀ ଭଳି ଖବର ଖବର କାଗଜରେ ନିୟମିତ ପ୍ରକାଶିତ ହେଉଛି । ତାଙ୍କ ରଚନାରୁ ପ୍ରେମପକ୍ଷ, କଲମର କୁହୁ, ଦେବୀ ଓ କବି, ମାଇଚିଆ, ଛାଇ ଯେତେ ଲମ୍ବେ, ଅସ୍ତ ଅତୀତ, ମାର୍ଫତ, ସ୍ମୃତି ସହବାସ, ମାୟାମଞ୍ଚ, ଅପୁଷ୍ପିତା ଆଦି ପୁସ୍ତକମାନ ପ୍ରକାଶିତ ହୋଇଛି । ୨୦୧୬ ମସିହାରେ ଟାଇମ୍‌ପାସ୍ ପ୍ରକାଶନଦ୍ୱାରା ତାଙ୍କ ଉପନ୍ୟାସ ପ୍ରେମପକ୍ଷ ପ୍ରକାଶିତ ହୋଇଥିଲା ।

## ରଚନାବଳୀ 
### କବିତା ପୁସ୍ତକ 
* *ଅସ୍ତ ଅତୀତ* (ଟାଇମ୍‌ପାସ୍)
* *ମାର୍ଫତ* (ଟାଇମ୍‌ପାସ୍)
* *ସ୍ମୃତି ସହବାସ* (ଏଥେନା ବୁକସ୍)
* *ପ୍ରେମପକ୍ଷ* (୨୦୧୬, ଟାଇମ୍‌ପାସ୍)
* *ଦେବୀ ଓ କବି* (୨୦୧୭, ବର୍ଷା ପବ୍ଲିକେସନ୍)
* *ଛାଇ ଯେତେ ଲମ୍ବେ* (୨୦୨୧, ବର୍ଷା ପବ୍ଲିକେସନ୍)

### ଉପନ୍ୟାସ 
**ଅପୁଷ୍ପିତା* (୨୦୧୪, ପଶ୍ଚିମା ପବ୍ଲିକେସନ୍)
* *ମାୟାମଞ୍ଚ* (୨୦୨୩, ମଲ୍ଲୀକା ପ୍ରକାଶନୀ)
* *ମାଇଚିଆ* (୨୦୧୫, ପଶ୍ଚିମା ପବ୍ଲିକେଶନ୍)
* *ନଟୁ* (୨୦୧୮, ଟାଇମ୍‌ପାସ୍)
* *ଫୁଲ ରସିଆରେ* (୨୦୨୧, ବର୍ଷା ପବ୍ଲିକେଶନ୍)

### ଅନ୍ୟାନ୍ୟ 
**କଲମର କୁହୁ* (୨୦୨୩, ବର୍ଷା ପବ୍ଲିକେଶନ୍)
* *ମୋ ମନର ଯେତେ କଥା* (୨୦୨୩, ବର୍ଷା ପବ୍ଲିକେଶନ୍)

## ସମ୍ମାନ ଓ ପୁରସ୍କାର 
* ବିଜୟ ପାତ୍ର ସ୍ମୃତି ସମ୍ମାନ, ୨୦୧୨ (କୋଣାର୍କ)
* ମହାମାୟା ଯୁବ ସାହିତ୍ୟ ପୁରସ୍କାର, ୨୦୧୪ (ବାଳକାଟୀ)
* ‘ମନ୍ଥନ’ ଯୁବ ପ୍ରତିଭା (ସାହିତ୍ୟିକ) ସମ୍ମାନ, ୨୦୧୫ 
* ମଧୁଲିତା ଯୁବ କଥାକାର ସମ୍ମାନ, ୨୦୧୫
* ଟାଇମ୍ ପାସ୍ ବୁକର୍ ଆୱାର୍ଡ଼, ୨୦୧୬
* ବସନ୍ତ ମୁଦୁଲି କବିତା ପୁରସ୍କାର, ୨୦୨୧
* ରଙ୍ଗରାଗ କବିତା ସମ୍ମାନ, ୨୦୨୨
* ଅଜୟ ଉତ୍ସବ କବିତା ସମ୍ମାନ, ୨୦୨୩

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ପ୍ରିୟଙ୍କା ଦତ୍ତ

**ପ୍ରିୟଙ୍କା ଦତ୍ତ** (ଜନ୍ମ ୧୯ ଡିସେମ୍ବର ୧୯୮୪) ଜଣେ ଭାରତୀୟ ଚଳଚ୍ଚିତ୍ର ନିର୍ମାତା ଅଟନ୍ତି । ସେ ତେଲୁଗୁ ସିନେମାରେ କାମ ପାଇଁ ଜଣାଶୁଣା ଅଟନ୍ତି । ସେ ଜଣେ ଜଣାଶୁଣା ଭାରତୀୟ ଚଳଚ୍ଚିତ୍ର ନିର୍ମାତା ତଥା ଭୈଜୟନ୍ତୀ ଚଳଚ୍ଚିତ୍ରର ପ୍ରତିଷ୍ଠାତା ସି. ଅଶ୍ୱିନୀ ଦତ୍ତଙ୍କ ଝିଅ ଅଟନ୍ତି । ଦତ୍ତ ଲସ୍ ଆଞ୍ଜେଲ୍ସର କାଲିଫର୍ଣ୍ଣିଆ ୟୁନିଭରସିଟିରୁ ଚଳଚ୍ଚିତ୍ର ନିର୍ମାଣ ଅଧ୍ୟୟନ କରିଥିଲେ । ସେ ୨୦୦୪ ମସିହାରେ ବାଲୁ ଚଳଚ୍ଚିତ୍ରର ପ୍ରଯୋଜନା କରି ୨୦ ବର୍ଷ ବୟସରେ ଚଳଚ୍ଚିତ୍ର ନିର୍ମାତା ଭାବରେ ଡେବ୍ୟୁ କରିଥିଲେ । ସେ ଥ୍ରୀ ଏଞ୍ଜେଲସ୍ ଷ୍ଟୁଡିଓର ପ୍ରତିଷ୍ଠାତା ଏବଂ ଏକ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଛନ୍ତି ।

## ପ୍ରାରମ୍ଭ ଦିନ
ବିଭିନ୍ନ ବ୍ରାଣ୍ଡ ପାଇଁ ତାଙ୍କର ଅନେକ ବିଜ୍ଞାପନ ଚଳଚ୍ଚିତ୍ରରେ ବମ୍ବେ ଭିତ୍ତିକ ନିର୍ଦ୍ଦେଶକ ତଥା ଆଡମେକର ଶୁଜିତ ସିର୍କରଙ୍କୁ ସାହାଯ୍ୟ କରି ଦତ୍ତ ଫିଲ୍ମ ଇଣ୍ଡଷ୍ଟ୍ରିରେ ନିଜର କ୍ୟାରିଅର ଆରମ୍ଭ କରିଥିଲେ । ସେ ପିତାଙ୍କ ସହିତ ଭୈଜୟନ୍ତୀ ଚଳଚ୍ଚିତ୍ରର ନିର୍ମାଣ ପାଇଁ ହାଇଦ୍ରାବାଦ ଯାଇଥିଲେ । ସେ; ବାଲୁ (୨୦୦୫), ଜୟ ଚିରଞ୍ଜୀବ (୨୦୦୫), ଏବଂ ଶକ୍ତି (୨୦୧୧) ନାମକ ତିନୋଟି ଚଳଚ୍ଚିତ୍ରର ପ୍ରଯୋଜନା କରିଥିଲେ ।

## ତିନୋଟି ଆଞ୍ଜେଲ୍ସ ଷ୍ଟୁଡିଓ
ନୂଆ ଯୁଗର ସିନେମାକୁ ଉତ୍ସାହିତ କରିବା ପାଇଁ ଦତ୍ତ ୨୦୦୯ ମସିହାରେ ନିଜର ପ୍ରଡକ୍ସନ ହାଉସ, ଥ୍ରୀ ଆଞ୍ଜେଲ୍ସ ଷ୍ଟୁଡିଓ ଆରମ୍ଭ କରିଥିଲେ । ଷ୍ଟୁଡିଓ ଏହାର ଡେବ୍ୟୁ ଚଳଚ୍ଚିତ୍ର "ବନାମ (୨୦୦୯)" କରିଥିଲା ​​ଯାହାକି ଜଣେ ନକ୍ସଲଙ୍କ ପୁଅ ଥିବା ଜଣେ ଆଇପିଏସ୍ ଅଧିକାରୀଙ୍କ କାହାଣୀକୁ ଅନୁସନ୍ଧାନ କରିଥିଲା ​​। ଏହି ସମସ୍ୟାର ମୁକାବିଲା ପାଇଁ ଏହି ଚଳଚ୍ଚିତ୍ରଟି ସମାଲୋଚିତ ହୋଇଥିଲା । ଏହି ଚଳଚ୍ଚିତ୍ର ୨୦୦୯ ମସିହାରେ ଶ୍ରେଷ୍ଠ ଚଳଚ୍ଚିତ୍ର ବର୍ଗରେ ପ୍ରିୟଙ୍କା ସିଲଭର ନନ୍ଦୀ ପୁରସ୍କାର ଲାଭ କରିଥିଲା । ସେ ଥ୍ରୀ ଆଞ୍ଜେଲ୍ସ ଷ୍ଟୁଡିଓ ଅଧୀନରେ ଭାରତରେ ପ୍ରିମିୟମ ଗ୍ରାହକମାନଙ୍କ ପାଇଁ କର୍ପୋରେଟ ଚଳଚ୍ଚିତ୍ର ମଧ୍ୟ ପ୍ରସ୍ତୁତ କରିଥିଲେ ।

## ଆଧାର
ଶ୍ରେଣୀ:ବ୍ୟବସାୟରେ ଭାରତୀୟ ମହିଳା
ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଚଳଚ୍ଚିତ୍ର